Sacrament Hna | Radio Veritas Asia\nSacrament of Baptism (Baptisma peknak)\nKRIFA SINAK SACRAMENT HNA\n1212. Krifa sinak sacrament hna cu tipilnak, thiang thlarau peknak le Bawipa thisa hna hi an si i mah hna hi Khrihfa nunnak a hrampi an si. Khrih vel thawngin Pathian nunnak hrawmnak a si i, mihring nunnak he aa lo. Zumtu hna cu tipilnak in a thar mi hrin an si; Thiang Thlarau peknak in thazaang thawnter an si i Bawipa thisa ah zungzal nunnak rawl kha an hmuh. Mah Khrihfa sinak sacrament hna thawngin annih nih Pathian nunnak hmuhnak ah an thang i dawhsiannak tling lei ah an kal.\nI. MAH SACRAMENT CU ZEITINDAH AN AUH?\n1214. Mah sacrament cu tipilnak ti auh a si; tipil cu ti chungah hnim asiloah ti chungah pil tikha a si; ti chung i pilnak nih tipil a ing mi kha Khrih a thinak chungah vui a sinak kha a sawh i ti in a vun chuah thannak nih Khrih he a thawhthannak kha "ser thar mi " mi in thawhter a sinak kha a sawh. ( 2Cor 5:15; Cf.Rom 6:3-4; Col 2:12)\n1216. Mah tikhawlhnak hi ceuternak ti zong an auh, zeitintiah mah cawnpiaknak a hmuh mi hna cu, an thiehthiamnak ah, ceunak kha an hmuh.." Tipilnak ah bai kha an cohlan cang caah," mah bia cu mi vialte kha ceunak in a ceuter mi cernak taktak a si." i, tipil a ing mi kha ceunak a pek i, amah cu ceunak fa ah a cang i, amah hrimhrim ah ceunak ah a cang. ( Jn 1:9; 1Th 5:5; Heb 10:32; Eph 5:8)\n"Tipilnak cu aa dawhbik le a sugnlawi bik mi Pathian laksawng a si… Tipilnak cu kannih nih laksawng, vel, chiti thuhnak, ceuternak, thih khawhlonak puan, hrinthannak ti in khawlhnak, tacik le a sungbik mi laksawng tiah kan auh. Tipilnak cu laksawng tiah kan auh, zeicahtiah mah ngeih mi a ngeih lo mi hna cungah, pek mi a si; vel in kan auh; zeicahtiah misual mi hna sin hman ah pek mi a si; tipilnak tiah auh a si, zeicahtiah sualnak cu ti chungah vui a si; chiti thuhnak cu tlangbawi le siangpahrang hna bantuk in, chiti thuhmi siter an si caah a si; ceuternak sinak hna ceunak kha chuahter caah a si; puan cu kan ningzahnak a khuh caah a si; tacik cu a kan kilvengtu le Pathian nih a uk mi kan sinak hmelchunhnak a si." (St. Gregory Nazianzus)\nII. KHAMHNAK KHUAKHANNAK AH TIPILNAK\nBiakam hlun ah tipilnak kong a langhter chung cang.\n1217. A thiang zarhte ni thawhthan zan hngahnak Missa ah khan tipil peknak ca i hman hnga mi ti thluachuah peknak kha kan tuah. Mah thluachuah peknak thlacamnak ah, khamhnak tuanbia ah tipilnak biathuk a langhter chungmi thil lianngan a tuah mi kong kha kan hmuh hna.(Tipilnak cauk chung i ti thluachuah peknak cauk kha zoh ding)\n1218. Vawlei hramthawk can in ti cu nunnak le theitlainak hrampi a rak si cang. Pathian thlarau cu ti cungah aa chawk tiah Baibal thiang nih a ti. (Gen 1:2)\n1220. Vawlei in a rak chuak mi ti cu nunnak hmelchunhnak caah a si ah cun, rilipi ti cu thihnak hmelchunhnak a si i vailam biathuk caah a dir kho. Mah hmelchunhnak in Tipilnak cu Khrih thihnak he i kawmhnak kha a sawh.\n1221. Rili sen tannak nih Isreal miphun hna kha Egypt sal cannak a langhter hna i Tipilnak nih a rak chuahpi ni luatnak kong kha a thanh.\n1222. Hmanungbik ah tipilnak cu Jordan tiva an tannak ah a muithlam a cuang i, Pathian miphun hna nih Abraham tefa hna sinah biakamh mi rian kha laksawng ah an co bangin, zungzal nunnak muithlam a si. Mah roconak kong biakamnak cu Biakam thar ah a tling.( Joshua 3:1-4;18)\n1223. Biakam hlun muithlam vialte cu Khrih Jesuh ah an tling dih. Jesuh nih mi zapi lakah a nunnak cu Jordan tiva ah Tipil petu Johan sinin tipil a in hnu ah aa thawk. (Cf. Mk 3:13) A thawhthan hnu ah Khrih nih a lamkaltu hna kha a pek hna: " Cucaah va kal law miphun vialte kha va cawnpiak hna u, Pa le Fapa le Thiang Thlarau min in tipil va pe hna u law, kan fial mi vialte hna kha zulh awkah va cawnpiak hna uh." ( Mt 28: 19-20;Mk 16:15-16)\n1224. Kan Bawipa cu amah lungtho tein Johan tipilnak ah a pum kha a pek, cucu misual vialte hna nih, "dinnak vialte kha an tuah dih nak " hnga caah a si. (Mt 3:15) Jesuh a umtu ning cu amah le amah a niamternak kha a langhter mi a si. (Phil 2:7) a hmasa sernak ah ti cungah aa chawk mi thlarau sernak thar a phan cang lai tinak caah Khrih cungah a tum i, Pa nih Jesuh cu " ka dawtbik mi Fapa" tiah a phuan. (Mt 3: 16-17)\n1225. Khrih nih a lanhtaknak khan mi vialte caah Baptisma cerhti kha a hung cang hna, mi vialte sinah a phuan. Jeruslem in a in hnga mi teimhinnak kha a in hnga mi " Tipilnak " tiah a chim cia cang. (Mk 10:38; Lk 12:50) Vailam an tahmi Jesuh a hnak in a luang mi thi le ti cu tipilnak le Bawipa thisa phun, nunak thar i sacrament hna an si. (Jn 19:36; 1 Jn 5:6-8) Mah can thawk cu Pathian pennak chungah luh awk caah " ti le thlarau in hrin than" cu a si kho mi ah a rak cang.(Jn 3:5)\n"Khoika ah tipil na in ti kha hngal tuah, khoika in tipil in cu a ra ti kha hmuh tuah, Khrih vailam cungin, a thihnak in asiloahcun khua zei indah a si hnga. Mah ka ah biathuk cu a zapi tein a um dih.; anih cu nangmah caah a thih. Amah chungah nangmah cu chanh na si, amah chungah nangmah cu khamh na si." ( St. Ambrokse)\nBupi chung i Tipilnak\n1226. Penticost nithawk in Bupi nih a thiang Tipilnak kha a rak tuah i a rak pek zungzal. St. Peter nih a phungchim mi kha khuaruahhar in a ngai mi hna sinah fiang tein a thanh; " nan sualnak i ngeihchih u law nan sualnak ngaithiamnak caah Jesuh Khrih min in nan zapi in tipil in dih u law, Thiang Thlarau laksawng kha nan hmuh uhlaw." (Lam 2:28 ) Lamkaltu hna le amah a bawmtu hna nih Jesuh a zum mi hna sinah Tipilnak kha an pek hna, Pathian a tih mi hna le lawki mi hna kha .(Cf Lamk 2:41; 8:12-13;16:15) tipilnak cu zumhnak he aa pehtlai mi in hmuh zungzal a si; " Bawi Jesuh kha zum uhlaw nangmah kha khamh na si lai i nan chungkhar zong khamh nan si lai….cuka bak ahcun a chungkhar dihlak he tipil kha a pek hna."( Lamk 16:31-33)\n1127. Lamkaltu pawl a chim ning in zumtu cu Tipilnak thawngin Khrih a thihnak he i komhnak chungah a lut, amah he vui a si tikah amah he a thothan;\nKhrih Jesuh chungah tipil a in mi kannih vialte cu thihnak chungah tipil kan si ti kha nan hngal lo maw? Cucaah kannih cu amah he tipilnak thihnak chungah vui kan si i, Pa Pathian sunparnak nih Khrih kha mithi sinin a thawhter bangin kannih zong nunnak thar ah kan nunter ve lai." ( |Rom 6:3-4; Col 2:12)\nTipil a in mi hna cu " Khrih kha an i hruk ." ( Gal 3:27) Thiang Thlarau thawngin tipilnak cu a rawk kho lo mi Pa Pathian bia thlaici cu a nunnak a pek mi thatnak kha a chuahter. ( 1Pt 1:23; Cf. Eph 55:26) Tipilnak kong ah St. Augustine nih a chim; " Bia cu thilri chuahpi a si, i thilri cu sacrament ah a cang."\nTIPILANAK SACRAMETN PEK NINGCANG\nKhrihfa si hramthawknak\n1229. Lamkaltu hna chan in Khrihfa pakhat sinak caah thil kha a dotdot in tlinh arak hau. Khuatlawn bantuk a si. Mah khualtlawnnak cu rianrang in dih khawh a si lo, asiloah duhsa tein tuah a si, sihmansehlaw a herh mi thil tete cu a um zungzal a hau; Pathian bia cawnnak , lungthlennak a tel mi thawngtha bia pomnak, zumhnak phuannak, tipilnak hrimhrim, Thiang Thlarau tawihnak le Bawipa thisa hlannak hna an si.\n1230. Mah Khrihfa si hramthawhnak hi a can le a hmunhma nih rak ngeihning in a tuahser ning aa dang ngaingai. Bupi a thawkka hrawngah khan Khrihfa si hramthawknak hi a thangcho ngaingai ti kha hmuh a si. Pathian bia cawn lio can ah timhtuahnak a rak ngeih mi hi a phunphun a si i a donghnak ah Khrihfa si hramthawknak sacrament tuahsernak ah a tlinnak a phan.\n1231. Ngakchia tipilnak an hmannak ka ah Khrihfa si hramthawknak ca timhtuahnak cu a tawi khawh chungin tuah a rak si. Ngakchia tipilnak kha an hman tikah cun tipil hnu i cawnpiaknak kha a herh than, cu lawng a si lo , pumpak thannak ah tipil pek zong a theipar a tlai a hau. Hika zongah Pathian bia cawnnak cu a herh khun mi a si.\n1232. Vatican II nih Bupi caah upa Pathian bia a cawn mi hna caah karhlan tampi a um mi tuahsernak kha a hman than. Mah council nih Mission rian hna ah K5rifa phungbia nih a rak ngeih cia mi lengah Khrihfa biaknak he a kulhkalh lo mi a cheu miphun hna i tuahser ningcang zong hman khawh awkah nawl a pek.\n1233. Tuchan ah upa Khrihfa si hramthawhnak cu Pathian bia cawngtu sinak in luhnak khan aa thawk i Khrihfa si hramthawhnak sacrament pathum hmuh tinak ah a donghnak a phan; mah hna cu tipilnak,Thiang Thlarau peknak le Bawipa thisa hlannak hna hi an si.\nTuahser ningcang cawnnak\n1234. Tipilnak sacrament asullam le a vel cu tipil peknak ningcang ah fiang tein hmuh a si. Tipil peknak ningcang le chim mi hna kha zulh in zumtu mi pakhat cio chung i a chuah hnga mi rumnak chungah luhpi a si.\n1235. Tipilnak hramthawknak ah vailamtah hmelchunhnak tuah a si, mah vailamtah hmelchunhnak in Khrih ta a si hnga mi kha Khrih tacik inkhenh a si i vailam in Khrih nih a kan hmuhpiak mi khamhnak vel kha a sawh.\n1236. Pathian bia relnak nih tipil a in mi hna le aa pum mi vialte hna kha phuan mi biatak nih ceunak kha a pek hna i zumhnak phuannak kha a chuahter. Zumhnak phuannak cu tipilnak he then khawh a si lo . A ngai te ah tipilnak cu zumhnak sacrament a si, zeicahtiah tipilnak cu zumhnak nunnak chungah luhnak sacrament a si.\n1237. Tipilnak cu sualnak in le sualnak a chuahtertu khuachia kut in luatnak a si caah khuachia thawlnak thlacamnak kha voikhat asiloah a tam deuh in tipil a ing mi cungah campiak a si, cun tipil petu nih Pathian bia cawngtu kha chitu a thuh,, asiloah a cungah a kut a chuan, i seitan kha fiang tein a hlawt, Cu bantuk in timhtuah a si hnu ah amah cu Bupi chungah ap a si. (Cf. Rom 6:17)\n1238. Tipil peknak ah hman hnga mi ti kha Thiang Thlarau auhnak in thianter a si. Pathian nih Fapa thawngin Thiang Thlarau kha ti cungah a rak thlahnak hnga caah Bupi nih thla a cam, cucu mah ti in tipil pek a si hnga mi nih ti le Thlarau in hrinthan an sinak hnga caah a si. (Jn 3:5)\n1239. Tipilnak sacrament ah a biapibik mi cu Tipil peknak a si. Tipilnak nih sualnak caah thihnak le Thumkomh Pathian nunnak chungah luhnak kha a sawh i a canter taktak. Mah hi Khrih a lanhtak biathuk le pumkhat sinak thawngin a si. Tipil peknak cu ti chungah voithum hnim in pek a si. Sihmansehlaw hlan lio pi in cal ah voithum ti tawinak zong in pek a si.\n1240. Mah voithum hnim kha petu a chim mi bia he hmunhkhat ah tuah a si: " N…., Keimah nih nangmah kha Pa le Fapa le Thiang Thlarau min in tipil kan pek." Thumkomh Pathian min chim lio ah tipil a ing mi cu voithum hnim in voithum thawhthan a si.\n1241. Chiti thiang thuknak, Bishop nih thluachuah a pek mi a si i tipil a hmuh thar mi cungah Thiang Thlarau laksawng a hmuhnak kha a sawh, amah cu Khrihfa ah a cang, cucu thiang thlarau i chitu thuh mi a si cang i tlangbawi, siangpahrang le Profet in chiti thuh mi Khrih pum cungah a luh cang tinak a si.\n1242. Tipil pek dih hnu in chiti thuh mi nih Bishop ah a pek lai mi voihnihnak chiti thuhnak kha a thanh i cucu thiang Thlarau peknak kha a si.\n1243. Puanrang nih tipil a ing mi cu " Khrih kha a hruk" ti kha a langhter. (Gal 3:27) Khrih he a thothan cang tinak a si. Phazawngdan kha lanhtak Phazawngdan in vannak nih Khrih nih tipil a in mi kha ceunak a pek tinak a si. Khrih chungah tipil a ing mi hna cu "vawlei ceunak an si." (Mt 5:14; Cf. Phil 2:15)\nTipil a ing thar mi cu a tu ah, Fapa ngeihchun chungah Pathian Fa a si cang i Pathian fale hna i thlacamnak "vancung a um kan Pa "kha a cam khawh cang.\n1244. Voikhatnak Bawipa thisa hmannak: Nupi thitnak puan kha a hruk cang Pathian fa a si cang hnu cun tipil a ing cang mi cu "Tuufa nupithit rawl danghnak ah " ( Rev 19: 9 ) luhnak nawl a hmuh cang i nunnak thar rawl a si mi Khrih pum le thi kha a cohlang kho cang.\n1245. Thluachuah peknak in tipilnak cu donghter a si. Nausem ka tipil peknak ah nu thluachuah pek nak hi special in chiah a si.\nIV. AHODAH TIPILNAK A HMU KHO?\n1246. Tipilnak a hmu rih lo mi paoh le mah bantuk mi hna lawng cu tipilnak pek khawh a si.\n1247. Bupi a thawk ka in upa tipilnak cu thawngtha a thar in phuannak kapaoh ah hman a rak si. Cucaah tipil hmuhnak ca i timhtuah nak cu a biapi ngaingai mi a si. Mah Khrihfa zumhnak le nunnak chung i a hram vun thawknak nih hin Pathian bia a cawn mi hna kha Tipilnak, Thiang Thlarau tha peknak le Bawipa thisa chungah Pathian vel kha hmuh awkah a remhpiak hna.\n1248. Tipil a ing hnga mi hna Pathian bia cawnpiaknak cu lungthlennak le zumhnak ah nutling patling an si awk caah a si. Pathian bia cawnpiak mi cu Khrihfa nunnak a zapi tling tein an zulh khawhnak hnga caah a si i khi can chungah zultu hna cu an Saya Khrih he i komter awk caah a si. Pathian a cawn mi hna nih cun khamhnak biathuk chung le thawngtha ziaza nunnak ah a ningcang tein luhpi ding an si. Annih kha zumhnak nun, Biaknak le Pathian miphun i dawtnak chungah pakhat hnu pakhat in hngalhter ding an si.\n1249. Pathian bia a cawn mi hna cu Bupi he aa kawm cia mi an si cang, Khrih chungkhar an si cang i annih cu zumhnak ruahchanhnak le dawtnak nun ah an nun lengmang cang. Dawtnak le siaherhnak in Bupi nih annih kha a fale ti in a kuh cang hna.\n1250. Sualnak chungah a tla mi minung sinak le sualhram i neh in hrin an si caah ngakchia hna cu khuamui thawnnak in luatter awkah le Pathian fale i luatnak chung i hruaiawk caah tipilnak in hrinnak thar cu an herh ve. (col 1: 12-14) Bawi Jesuh nih " Ngakchia hna cu ka sinah rat rater ko hna u, annih kha kham hna hlah u, " a ti, ( Mk 10:14) khamhnak vel kha man lo in pek a sinak cu ngakchia tipilnak ah phun dang tein a langh. Bupi le nu le pa nih an chuah hnu tlawmpal ah tipilnak kha an pek lo ahcun ngakchia cungah a man a sungbik mi Pathian fa sinak vel kha an al ah a cang.\n1251. Khrihfa nule pa hna nih mah tin tuah mi hi Pathian nih an sinah a ap mi nunnak cawmtu an si ning in a si ti kha an ngaithiam lai.\n1252. Ngakchia tipilnak hi Bupi tuanbia ah philh kholo mi ro lung a si. Kum zabu pahnihnak thawk cu mah kong hi fiang tein an rak tial cang i, Lamkaltu hna phungchim hram an thawk lio khan an chungkhar dihlak in tipil an hmuh tikah ngakchia hna zong tipil pek an si theu lai ti hi a si kho ngai ngai mi a si. (Cf. Lamk 16;15; 33;18;8 1Cor 1;16)\nZUMHNAK LE TIPILNAK\n1253. Tipilnak cu zumhnak sacrament asi. Mk 16:16) Sihmansehlaw zumhnak nih zumtu Khrihfa bu kha a herh. Bupi zumhnak chung lawngah zumtu pakhat cio nih an zumh khawh. Tipilnak caah a herh mi zumhnak cu a tling mi le nutling patling zumhnak a si rih lo , a thawk ka lawng lawng a si. Tipil intu asiloah lutlaitu kha hal a si: " Pathian Bupi sinin zeidah nah al?" Vun phit mi cu:" Zumhnak ti hi a si.\n1254. Tipil a ing cia mi vialte caah upa an si zong ah ngakchia an si zongah zumhnak cu tipil hnu ah a than hrimhrim awk a si. Mah ruangah Bupi nih kumfate Thawhthan hnga zan ah tipil lio vun thar chuahnak cu a tuah. Tipilnak ca timhtuahnak nih nunnak thar in luhnak kutka tiang lawng kha a hruai. Tipil nak cu Khrihfa zumhnak vialte a rak chuahnak a si mi Khrih chungin nunnak thar a hram a si.\n1255. Tipilnak vel a vung langhnak hnga caah nu le pa i bawmhnak cu biapi ngaingai. Cubantuk in lutlaitu nu le pa zong an si ve: annih cu zumhnak ah an feh awk a si, tipil a ing ka mi hna kha, upa an si ah, ngakchia an si ah, Khrihfa nunnak lam ah an hruai khawh hna lai. An rian cu Bupi riantuannak taktak a si. Khrihfa bu a dihlak zong nih Tipilnak in hmuh mi vel a thannak hnga le zohkhenh kilvennak ah tavuan an ngeih dih.\nV. AHODAH TIPIL A PE KHO?\n1256. Tipilnak a pe hnga mi minister cu Bishop le siangbawi an si i, Deacan hna zong an si. A herh ahcun, ahopoh, tipil a ing rih lo mi hman nih a herh mi tinhnak a ngeih ahcun tipil an pek khawh. A herh mi tinhnak cu bupi nih tipil a pek lio i a tuah mi kha tuah duhnak le thumkomh Pathian min in tipil peknak kha hman duhnak lungthin a si. Bupi nih mah tin a si khawhnak lam kha Pathian nih mi vialte khamh aduh hna ti mi le khamhnak caah tipilnak a herh tinak ah a hmuh. (Cf. 1Tim 2:4)\nVI. TIPILNAK A HERH\n1257. Bawipa hrimhrim nih tipilnak cu khamhnak caah a herh tiah a fehter mi a si. ( Cf. Jn 3:5) A zultu hna kha vawlei khua zakip ah va kal law tipil va pe hna. (Cf. MT 28:19-20) Thawngtha bia kha a thei mi hna le hi sacrament hna kha a hal kho mi hna caah tipilnak cu khamhnak caah a herh. ( Cf. Mk 16-16) Bupi nih a zungzal a hmun mi thluachuahnak chung luh awk caah tipilnak ti lo cu lamdang zeihmanh a hngal lo: cucaah tipil a ing kho mi vialte cu " Ti le Thlarau in hrinthan an sinak " hnga caah Bawipa sinin a hmuh mi rian kha a tolhnak hnga lo aa ralring. Pathian nih khamhnak cu Tipilnak sacrament ah a hrenhchih, Sihmansehlaw amah tu cu a sacrament hna nih an hreng lo.\n1258. Bupi nih Tipilnak hmuh hlanah zumhnak ruangah a thi mi hna cu Khrih ca le Khrih he an thihnak in tipil an si tiah feh tein a pom zungzal. Mah thi in tipilnak hi, tipilnak ca duhnak lungthin bantuk in Tipilnak cu sacrament cu an si lo.)\n1259. Tipil in hlanah a thi mi Pathian bia a cawng lio mi hna cu tipilnak hmuh an duhnak lungthin le an sual ngeihchihnak lungthin he sacrament in an hmuh khawh lo mi khamhnak kha an hmuh lai.\n1260. Khrih cu mi vialte caah a thih caah le mivialte cu tinhnak pakhat te ah auh dih kan si caah, kannih amah Pathian lawng nih a hngalh mi lam in Thiang Thlarau nih lanhtak biathuk hrawmtu sinak kha a siter khawh dih tiah kan pom ahau. Khrih thawngtha le a bupi a hngal lo mi paoh, sihmansehlaw biatak kha a kawl i amah a theihthiam ning in Pathian duhnak a tuah mi paoh cu khamh kho an si. Mah bantuk mi hna nih a herh ti kha an hngalh ahcun duhnak tipilnak kha fiang tein an ngeih ko lai tiin ruah khawh a si.\n1261. Tipilnak in loin a thi mi ngakchia hna kong ah Bupi nih Pathian zangfahnak sinah a ap dih ko hna, zeicahtiah Bawipa nih"ngakchia hna cu ka sinah rak ratter hna u, amah kha khamh hna u tiah a ti. (Mk 10: 14, Cf. 1Tm 2:4) Mah bia in tipilnak in loin a thi mi ngakchia hna caah khamhnak lam a awng ko tiah ruahchanhnak a kan ngeihter. A biapi bik mi cu ngakchia hna kha a thiang mi tipilnak thawngin Khrih sin ratnak kha khamh lo ding kha a si.\nVII. TIPILNAK VEL\n1262. Tipilnak a thatnak hna cu tipil pek lio i tuahsernak ah kan hmuh khawh a si ko. Ti chung hnimnak nih thihnak le thiannak lawng si lo in, hrinthannak le tharthannak zong a sawh ve. Cu ticun a biapi mi thatnak phunhnih cu sualnak in thiannak le Thiang Thlarau ah a thar ah hrinnak hi a si. ( Cf. Lamk 1:32; Jn 3:5)\n1263. Tipilnak in sualnak vialte sualhram le pumpak sualnak he ngaithiam asi i sualnak ca dantatnak in ngaithiam a si. Hrinthan asi mi vialte hna caah Pathian pennak chung i a luhnak ah a donkhantu zeihmanb a tang ti lo.\n1264.Sihmansehlaw vawlei cung i in hnga mi sualnak man pawl cu tipil a ing cia mi hna sinah a tang ko, cu hna cu sifah temhnak, zawtfahnak le thatlonak le ziaza le derthawmnak ti bantuk pawl kha ansi i, pupa phungbia ah " thisa duhnak" an ti mi sual duhnak lungthin cu a tang ko. Mah sual duhnak he i paih awkah chiah piak kan si i , sualduhnak lungthin kha zulh lo in Jesuh Khrih kha vel in pasal lungthin in kan do ahcun zeihmanh harnak a kan pek kho lo. A ngaite ah cun "tlik aa zuam mi hna nih a phung ning tein aa zuam lo ahcun teinak luchin cu a hmu lo." ( 2tim 2:5)\n"Ser thar mi"\n1256. Tipilnak nih sualnak vialte lawng in a thenh a si lo, tipil a ing tharmi kha "ser thar mi " Pathian fa ah lak mi ," Pathian sinak a hrawmtu "(2Cor 2;17; 2Pt 1:4; Cf. Gal 4:5-7) Khrih member ah amah he rocotu ( Cf. 1Cor 6:15 ; 12:27; Rom 8:17)Thiang Thlarau biakinn ah ser a si.( Cf. 1Cor 6;19)\n1266. Thiang Bik thumkomh Pathian nih tipil mi kha thianternak vel, thanchonak vel ( dinnak vel) a pek;\n- Pathian sinin a si mi ziaza tha hna thawngin Pathian kha a zumhter khawh, aa ruahchan khawh i a dawhter khawh;\n- Thiang Thlarau laksawng hna thawngin Thiang Thlarau forhfailnak tangah nun khawhnak le tuahkhawhnak thawnnak kha a pek.\n-Ziaza thatnak hna thawngin thatnak ah a thangter khawh hna, Hi bantukin Khrihfa i phung cung nunnak vialte cu tipilnak ah thianh a si dih.\nBupi, Khrihpum he I pehnak\n1267. Tipilnak nih Khrihpum i member ah a kan ser; Cucaah kannih cu pakhat le pakhat member (cheubang) kan si. ( Eph 4; 25) Tipilnak nih Bupi he pumkhat a kan siter. Tipilnak cerh in biakam thar Pathian miphun pakhat cu a rak chuak, mahnih hin miphun vialte hna i, i dannak le minung sinak khaukhihnak, nunphung miphun le nupa sinak vialte kha a hlanh dih. " zeicahtiah Thiang Thlarau pakhat in kannih vialte cu pumkhat chungah tipil kan ing dih cang." (1Cor 12:13)\n1268. Tipil cia mi hna cu " Thlarau inn ah sak awkah , a Thiang mi tlangbawi phun si awkah, a nung mi lung hna" ah an cang. ( 1Pt 2:5) Tipilnak nih an nih tlangbawi sinak kha an hrawm cang. Annih cu thim mi miphun, siangpahrang tlangbawi phun, a thiang mi miphun, Pathain taa a si mi miphun an si i, annih khuamui chung i amah i khuaruahhar ceunak chungah a auhtu i thil lianngan a tuah mi hna kha an thanh lai." (1Pt 2:9) Tipilnak ah zumtu vialte hna tlangbawi sinak covo kha a pek.\n1269. Bupi member pakhat a vung si hnu cun Tipil a ing cang mi pakhat cu amah taa a si ti lo, kanmah caah a thi i a thothan mi Khrih taa a si cang. (Cf. 1Cor 6:19; 2Cor 5:15) Atu thawk cun amah cu midang tang i dawr awkah auh a si cang, Bupi pumkhat sinak chungah midang rian va tuanpiak ding le Bupi hruaitu hna bia ngai awk kha a si cang. (H eb 13: 17), Upatnak le tlaichanhnak kha a ngeih cang hna lai. ( Cf. Eph 5:21; 1Cor 16:15-16; 1Th 5:12-13; Jn 13:12-15) Tipilnak cu tuanvo le rian a rak chuaknak a si bantuk in tipil a ing cang mi hna nih Bupi chungah hmuhnak nawl a ngeih mi a um ve; Sacrament hna hmuh awk, Pathian bia in cawm siawk le a dang Bupi nih thlarau lei bawmhnak in thazaang laknak nawl kha a hmuh hna.\n1270. Pathian fale ah hrinthan an si cang bangin annih Bupi Pathian sinin an hmuh mi zumhnak kha mi hmai ah an phuan lai i Pathian hna i lamkaltu rian le phungchimnak rian ah an i tel lai.\nKhrihfa pumkhat sinak ah Sacrament in temnak\n1271. Tipilnak nih Khrihfa vialte hna pumkhat sinak hram kha a derh, Catholic Bupi he pumkhat sinak tling a ngeih rihlo mi hna zong kha a telchih hna." Khrih kha a zum i tha tein tipil a ing mi hna cu a tling lo ko nain Catholic Bupi he pumkhat sinak kha phunkhatkhat in an ngei. Tipilnak ah zumhnak in thiamco an si cang caah annih cu Khrih auhnak nawl kha an ngeih i, Catholic Bupi hna nih u le nau ti in pawmhlawm khawhnak lam kha a um." Cucaah Tipilnak nih tipilnak in hrinthan a si mi vialte hna lakah khan sacrament phun in pumkhat sinak hri kha a hren.\nHrawhkhawh lo mi Thlarau ngiatnak\n1272. Tipilnak nih Khrih he pumkhat siter a vun si tikah tipil a ing cang mi pakhat cu Khrih muisam a keng cang. Tipilnak nih Khrihfa kha hrawh khawh lo mi Thlarau lei ngiatnak in Khrih taa a sinak tacik kha a khenh. A zei sualnak hmanh nih mah tacik kha a hrawk kho lo, Sualnak nih tipilnak kha khamhnak thei atlaiter khawh lo hmanh ah, (Cf. Rom 8:29) Vei a si hnu ah cun a za cang i nawlh than phun a si ti lo.\n1273. Tipilnak in Bupi chungah pumkhat si hnu cun zumtu hna cu Khrihfa biaknak caah thianter an si cang. Tipilnak tacik nih khan Khrihfa hna kha Bupi biaknak ah i tel in Pathian rian kha a tuanter khawh cang hna i tipilnak in an hmuh mi tlangbawi cannak kha a thiang mi nunnak le dawtnak riantuannak in an hman khawh.\n1274. Thiang Thlarau nih kannih kha "Bawipa tacik" in " khamhnak ni caah" a kan khenh cang.(Eph 4:30; cf. 1:13-14;2Cor 1:21-22) Tipilnak hi zungzal nunnak tacik taktak a si. (St. Irenaeus)Hi tacik kha a dongh tiang a keng i tipilnak a herh mi kha zumhtlak in a zul mi zumtu Khrihfa cu "zumhnak hmelchunhnak in khenh in a tipilnak zumhnak zumhnak he, Pathian hmai hmuh kha i ruahchan in le thawhthannak kong i ruahchan in hi vawlei nunnak in a chuak kho te lai.\nLaknak: Chin Catholic Tuurun (Website)


CNF He Pehtlai In Tuah Kanherh Ko III Nak Ah Peng Hlawnceu Tial Mi Hi Rel A Phu Taktak – FIAKFAIROCK\nChin mi tampi nih Chin dothlennak hi kan dirpi i kan duh ngaiko. Asinain kan dothlennak hi zeidah kan timh i cu kan timhmi cu zeitin dah kan phak khawh lai timi kan i fianglo. Dothlengtu CNF/A zong nih tulio an tuah cuahmah mi dothlennak hi thahrum in kalpi nakcha cun Cabuai cung biaral dohnak in kalpi hi a thadeuh, cu nihcun kan duhmi le timhmi kan mah tein khuakhan lairel khawhnak kan hmuh khawh lai ti an zumh i NCA min an thut. Kum 7 a kalcang nain an timhmi mahte khuakhan lairelnak le duhdim nak cu chimlo Union Accord hmanh an zohdih kho rihlo. Cu karlak ah Chin ram cu Kawl nih an lemh thluahmah i Newin chanlio zawtnak phunkhat nih a zelh tluahmah. Culak ahcun Wah pawl cu rumra ngei ngai le tihzah tlak ngai in an ralkap thazang an hun phozar i an i chalh len. Kum 10 a simi AA nih heh tiah a pennak ram a hun kauh i Kawl ralkap le Kawl cozah cu a chalh hna.\nHithil vialte nih Chin dothlen nak ah Cabuai cung biaruahnak in kan duhmi kan hmukho lailo tihi fiang taktak in a langhter. Cheukhat nih 2012 CNA le Kawl ralkap minthut miah “Ralkap thar lak loding, hriamnam tharchuah le chap loding……..tbk” timi buar a ngah lo, kan buar ahcun Kawl ralkap he kan i kap suallai an ti i i kahthan an tih. Taktak tiahcun Kawl ralkap he kahdaihnak a tuah mipaoh (Wah telh in CNA tiang) khi bia khi an tiam cioko nain an zul ciolo. Anmah Kawl ralkap lila nih an buar len ve ko nain zei kan tingam hnalo. Cu a buarmi lakah Wah khi a zualhma bik ansi i nihin ahcun Kawl ralkap pawl nih Wah he i tonghding cu Cakei ka purh tih in an tih cang.\nMicheukhat nih kan ram ah raltuknak le kahdohnak a um ahcun thanchonak kantuah kho lailo, harnak kan tawn lai, Chin ram cu Lei cung tang thilchuak a umlo i kan sikho lailo, cutin… khatin… kanti. Asiah teh, 2010 hlan tiang ah kahdohnak a tlawmbiknak Chin ram le Arakan ram khi ziah state dang lakah a sifah bik i a thancho lobik? Ziah thir le Bing (Opium) lawng a chuakmi Wah ram teh a thancho tuk i i kah cuahmah ko buah Kachin ram hna a thancho kotung?\nCucahcun Wah bang mah le ram cia ah a thangcho mi le a zalen mi Chin ram ser kanduh ahcun Chin dothlennak a tuahtu CNA hi thazang kan thawnter a herh. Chin dothlennak ah hriamnam kan cah lo le ralkap kan thawnlo ahcun nihin kan chunmang cu thaizing ah tichum bang a loral lai. Cu sining a hngalhko i kahdohnak le ral tuknak a duh tunglo i dothlennak hi hriamnam thazang a herhtuk ti a ruat lomi cu a sir leiah i beng thluahmah uh.\nPublished in Capar and Hmuhning


Corona In A Thimi MINO Cheukhat – Chin 11 News\nCorona In A Thimi MINO Cheukhat\nPosted By: Chin News April 5, 2020\nCovid-19 in a zawmi vawleipi huap in minung 769 300 leng an si a thimi 36 900+ an si cang. Hi ca nan rel lio ahhin in an thi cuahmah, an i chonh cuahmah ko rih tiah Worldometer ning in theih a si. Hi rai nih kum khua in upadeuh le aa thupmi zawtnak phun: cancer, thithlum, lung le cuap tibantuk dam lonak a ngeimi hna kha fakdeuh in a tawngh hna tiah theih a si nain mino zong tlawmpal an thi cang.\nEurope i kum nobik a thimi cu kum 14 a simi Victor (Hmanthlak) hi a si i amah hi bawlung a chuih pengmi a si nain a chunglei dam lonak a rak ngeih caah Corona in a thihnak hi a si tiah Portugal siibawi te nih an chim.\nFrance miphun kum 16 nu Julie (hmanthlak) tu hi zei zawtnak hmanh ngei bak lo in Corona nih a tlunh i tei kho lo in a nunnak a liammi a si. – Cu a si caah mino pawl daithlang hlah u, hi zawtnak nih upa le tar lawng a buut hna lo, hohmanh kan luat lo tiah a unu nih a chim. Spain i bawlung chuih thiam kum 21 pa Francisco Garcia hi Corona a ngei tiin siizung ah an phak pi hnu ah a thimi a si. Thi cancer a rak ngeih caah a rang khun tiah an ruah.\nSweden nu kum 26 le kum 30 pa zong Corona he pehtlai in an thi ve, an min le an kong lam cu Privacy he pehtlai in an langhter lo. Zahan ah kan rak ttial cang bantuk in USA ah bawhte (nau chuakka) cu Corona in a thi i cucu a nobik a thimi a si.\nLaknak: Teirial Catialtu


American Cozah Lei Nawl Ngei Tu Secretary Of State Nih Kawlram Ralkap Cung Ah Ca Thanh A Chuah A Cang. – Chintanbo\nUS Secretar Antony Blinken bak nih statement a chuah cang, mah ti bak hin a chim cang. Myanmar ralkap pawl hna cung ah fak piin action lak a si lai tiah ralkap nih diklo tuk in Myanmar mipi cung ah an cawlcangh caah action lak taktak ani timh cang.\nMah ti hin US secretary Antony Blinken nihcun a chim, “United States nihcun Myanmar mipi nih an duhmi mipi cozah, mipi thim mi a um than khawhnak hnga heh tiah an cawlcang lio ah Myanmar mipi cung i diklo tuk i cawlcang mi hna cung ah action fak piin lak a si lai. US hi mipi lei ah dir mi a si” tiah Ralkap pawl hna cu a hrocer hna piinah Myanmar mipi lei ah kan dir cang fawn lai tiah a chim mi cu asi.\nHi Ca thanh hi nihin niah a chuah mi asi i, US nih ka tuah lai a ti mi cu,a tuah hrimhrim ko lai ti hi rak zum cio ko u sih. A tu lio ah kawl ralkap pawl an cawlcangh ning hi vawlei cung mipi nih an thei dih cang mi asi lengah,ralkap le police nih mipi cungah kut an thlak nak vialte zawng hi a theih dih cang mi asi.\nCredit : Secretary Antony Blinken


2021 CHIN MIPHUN NI SUNHSAKNAK AH, THE HAKHA TIMES NIH PAIH KAN TUAH LAI – Onlinenungak\n2021 CHIN MIPHUN NI SUNHSAKNAK AH, THE HAKHA TIMES NIH PAIH KAN TUAH LAI\n2021 CHIN MIPHUN NI SUNHSAKNAK AH, THE HAKHA TIMES NIH PAIH KAN TUAH LAI. A min: Chin Wrestling Championship (CWC) ti a si lai. Tinh mi: Tutan 2021 Chin Miphun Ni cu COVID-19 tlaangrai ruang ah kum dang bantuk in Chin Ramkulh Cozah thithruainak in hlunghlai ngai in tuah awk a that lo ca ah Chin Miphun Ni a daidamtuk sual lai, cun kan nunphung Paih a uar mi hna nih hi ni caan ah nan hlam sual lai ti le aa pai tawn mi le paih a zuam mi hna ca ah i paihnak hmun le caan um ve seh, tiah The Hakha Times nih kan ti khawh tawk chuah in timh mi a si.\nA hmun: The Hakha Times Zung (Pyidawtha, Lunghleiva kam, SDO zung a cung dot). Aa pai ding: A duh poh, hmunkip in rak i paih khawh a si. Thantlang le peng chung siseh, Hakha le peng chung in si seh rak i paih khawh a si. Asinain min a pe mi le mee a zuk mi lawng i paih khawh a si lai. Ni khat chung lawng i paih a si lai ca ah kum dang ah tuah tawn mi Club, le Zuamcawh a um lai lo. Zaatlaang (zapi) paih lawng a si lai. Min a pe mi chung in mee zuh in i paih a si lai. A hnubik a thawngbik kha Bual co (Champion) a si lai. Pound (Heavy & Middle Weight) then ding kan ti mi kha then a um than lai lo.\nA nicaan: February 20 (Zarhte) zing 10:00 in kan thawk lai. Aa pai ding vialte zing 9:00 ah a herh mi biaruah le mee zuh a si lai. ca ah zing 9:00 ah phanh dih ding a si lai. Min pek ning: Phone 09-256649505 ah siseh, The Hakha Times zung ah mah rat in siseh pek khawh a si. Pek tik ah min, kum, sang, phone number, pek ding. Atu hin min pek kan cohlan cang. Laksawng: 1. Bualco (Champion)-Ks.500,000, taisawm le roca. 2. Pahnihnak-Ks.300,000 le roca. A karlak ah sponsors hna kan hmuh ahcun hi nakin a tam kho. Bualcotu hi 2021 CWC Champion (Bualco) ti a si lai.\nPaih zulhphung: Bualrikhiak (Dailuci) sawm mi tel in Committee nih suai mi kha aa pai ding sin le zapi sin ah thanh a si te lai. Aa pai mi nih lungtlinlonak cu TV replay challenge tuah khawh a si lai.\nPaih zoh ning: Covid rai ruang ah a hmun ah zoh khawh a si lai lo. The Hakha Times Facebook Page (Live) in zoh a si lai. A hmasa ah a man a pe mi lawng zoh khawh ding in kan rak thanh na in kan ruah than tik ah, kan nunphung Paih a uar mi le tha a pe i zoh a duh mi vialte nih diriam tein nan zoh khawh ding kha kan hun ruah than ca ah a man lak (pek) a si than lai lo. Asinain The Hakha Times riantuannak le kan Lai caholh thapeknak in The Hakha Times ah bawmhnak pek a duh mi nih bawmhnak peknak le a pek ningcang kan hun thanh te lai i mahka cun bawmhnak pek khawh cio a si tei lai.\nBualrikhiak: “Bualrikhiak” ti hi kan Laiholh tein kan ngei ko nain Kawl holh kan i hlan mi “Dailuci” khi a si. A kan tuanpiaktu ding cu Pu Chan Zam le a dang pahnih an si lai. Bual a co bal mi le Bualrikhiak a tuan bal mi an si.\nTutan paih a phun aa dannak: COVID tlangrai ruang ah ramleng paih thawng an i tel khawh lai lo ca ah ramchung paih thawng lawngte an i ton lai ca ah pumrua le thazaang in an i thlau hna lai lo ca ah zoh an dawhtuk lai i Ramchung Champion bak aa fiang lai.\nCOVID-19 zulhphung: COVID-19 Social Distancing Policy lonh lo ding in, paihbual ah aa pai lio mi, bualrikhiak (Dailuci), video thlatu, biachimtu lawng an um lai. A dang aa pai ding pawl cu a leng ah um a si lai. Cozah lei nih an kan bawmh khawh ahcun aa pai ding poh COVID zawtnak chek le tah dih a si te lai.\nSponsors kan cohlan: Hi Paih tuahnak ah Chin Miphun Ni upat, kan nunphung Paih thapeknak le kan caholh le media riantuannak thapeknak he a cunglei laksawng hi zaanghlei cawi in pekpiak khawh a si. Cun hi rian ah a dang a herh mi zawn ah ramchung ramleng in chawva in i tel khawh a si. Sponsors le bawmtu hna cu The Hakha Times media in hi Paih lio TV in siseh, nifatin kan ca chuak mi ah siseh nan riantuannak fakthanh special in kan in tuahpiak hna lai. The Hakha Times\nPhoto credit: Chin New Year Paih Championship 2019


Palik Sakhanhmu Nupi Kut Hrolh A Fir Tiah An Puhmi Tadinca Apetu An Tuahto Ning Cu A Fak Taktak! – Daily Post TV\nPalik Sakhanhmu Nupi Kut Hrolh A Fir Tiah An Puhmi Tadinca Apetu An Tuahto Ning Cu A Fak Taktak!\nTadinca petu nih Sakhan hmu tein ah tatinca cu a va pek hna. Thla dih ka te asi ruang ah, tadinca maan cu a hal hna. Inn chung ah Phaisa cu a va la, Inn tang ah a rak tum cun , Sakhanhmu nupi nih a kholh lai ah a sui kut hrolh cu, asatpia bawm ah a chiah ta, a kut hrolh cu a va zoh tik ah a hmu ti lo.\nMah ruang ah, Tadinca apetu cu fir ah a puh colh, Tandinca petu nihcun ka la lo a tiah ati ko natein, a zum lo, a pasal le a kut tang rian tuanmi nih cun, an rak tleih colh. Ka lalo ati peng , a pum chung vialte zong an check dih, an hmuh lo caah, chungthlik si an dinh. A taw in sui kut hrolh cu a chuak lai tiah an ruah natein a chuak hlei lo.\nPalik bawi nupi nihcun ka kholh lai ah Satpia pawn ah ka chiah , ka zoh tik ah a um lo ti asi peng ve. A donghnak ah Palik pakhat nih sakpia bawm an chiahnak cu a va zoh than ii, a tang ah sui kuthrolh cu a hmuh ti asi.\nTadinca a zuartu pa nih palik bawi nupi cu, a silo sual puh in taza acuai than ve tiah theih asi. Hi thil acangmi kong ah palik bawi le a nupi , tandinca petu an min le an khua cu a tial duhlo tiah Sai Aung Myat Myat nih a tialmi cu an si.\nMyanmar President Nih Thong This Achuahmi Hna Ah Fianhmi Video Tawi!\nWai Nuh Kyaw le Tin Tin Cu Biaceihzungpi Ah Voi-7 Nak An Phan!


Nawl Ngeih Hi A Nuam Bak Rua – Hakha Cherry\nMAH nih “aanaa” a tin hi a mawh lo kan ti khawh ve men ko lai dah. Zeicatiah, nawl ngeih hi a rak i nuam bak ko rua. Khrihfa upa si lo sual hmanh ah a zaw ding kan tam ngai tawn va sikaw, ram pakhat i nawl ngeitu bik si le President cung hmanh i nawl a ngeitu si cu a nuamh laining hi bia in chim awk hmanh a ṭha rua lai lo.\nMAH khi kum 50 kuakam minung hrawng siseh law ‘’aanaa’’ a ting lai ka zum bak lo. Zeicatiah, kum 2008 phunghram ning bantuk in nawl a ngeitu bik cu a mah a si ko. President U Win Myint cungah a um ko. ASSK cung zongah a um ko. Kum 2008 phunghram cung zongah a um fawn ko. A mah nih siseh a timi paoh a si dih ko lai. Si hlah seh a timi paoh a si fawn lai lo a si ko. A va nuamh laining mu! A nupi si le a fale si hrimhrim a nuam tuk lai.


Trump nih Ralkap phung (martial law) a chuah cang maw? Mee relnak Dominion seh le James Comey – The Cherry Par\nTrump nih Ralkap phung (martial law) a chuah cang maw? Mee relnak Dominion seh le James Comey\nTrump nih ralkap phung hmang in nawl a chuah cang maw ti hi atu lio media kip nih an buaipimi a si. January 13 ah a chuah cang timi an um. A chuah lo ahcun ralkap hi zat lengluang hi khuapi kip ah an um awk a si lo an ti. Biahalnak: A chuah cang an si ahcun ziah media ngan pawl zong nih hi kong hi thawng an thanh ve lo? A chuah lo, Trump nih martial law fawi talak in a chuak kho lo, hi ralkap hna cu Biden cawisannak (inauguration) kilven ding ah chiahmi an si a timi an um ve. Asi ahcun ralkap hi zat lengluang hi Biden inaugation ca ah a herh maw?\nNang tah zeitindah na ruah ve? Kan hnu Ningani ah telegram ka hmuhmi ah cun: hi ralkap hna hi US kilvennak secretary Christopher C. Miler nih amah ruahnak in a herh lai a ti caah a chiahmi a si ti a si. Miler hi Trump nih 2020 November, 9 ah secretary of defense rian a rak pek. Miler cu conservative a ttanh tukmi a si i President Trump nih a herh pingpang sual ah ti in fimkhur ngai in ralkap hitihin a chiah. Annih nih cun Trump nih ralkap phung hmang in nawl a chuah ding lawng a hngak ko ti a si.\nCun mee relnak Dominion seh hna cu Trump nih president a ttuan le cangka in rian a phuahmi FBI director James Comey nih Tuluk (China) ah a kuat hna i a siamremhter hna i US ah a luhpi tthan hna tiah telegram ka hmuh hoi. January 12 thawk in cun media nganpipi kha zoh ti lo ding in le telegram, phone tbk lawng in thawng kan in thanh cang hna lai ti in voi dang ah ka hmuh bal lomi kum (50) hrawng mips pakhat nih Youtube in a chim. Cu hnu cung a mui lang lo in a cung i ca ka ttialmi hna kha telegram in ka hmuh. A dik le dik lo a theimi nih comment ra ka pe u law ka lawm ko hnga.\nLungdonghnak timi cu mitenau hna le Pathian aa bochan lomi hna thinlung chung lawngah a um. Sihmanhsehlaw Bawipa aa bochanmi cu an lung a tthawng. Hi vawlei khual an tlawnnak ah an tonmi harnak le buaibainak hna ruangah an tha a bat ko zongah “Bawipa aa bochanmi cu thazang thar an la. Mupi bangin an zuang lai; an tlik tikah an baa lai lo, an kal tik zongah an tha a di lai lo” (Isa. 40:31).\nAnnih nih cun Pathian an zumh caah cu an zumhnak nih cun ruahchannak a pek hna. Cuticun ruahchannak an ngeih caah an lung a dong bal lo. Inntuar khawhnak an ngei. Tei an rel. An lung a sau. Bawipa nih a herh a ti caah hihi a ka tontermi a si ko an ti. Zeibantuk lungdongh awk tlak dirhmun an phak ko zongah an lung a dong lo. Bawipa ca ah cun a si kho lomi a um lo an ti (Luke 1:37).\nKa harnak hi Bawipa nih a ka laakpiak lo zongah inntuar khawhnak cu a ka pek ko lai i ka ton khawh ko lai tiah an ti. Thawnnak a ka petu Khrih thawng in zeipaoh ka ton khawh ko lai an ti (Filipi 4:13). Hi ka tonmi harnak le buaibainak hna hi ka thlrau caah a ttha an ti. Cucaah an hna a ngam. Zeicahtiah hnangamtertu Thiang Thlarau an ngei cang caah a si (John 14:16). Rev. Biak Lian Vel\n← Trump Martial Law Le Impeachment\n𝐃𝐞𝐦𝐨𝐜𝐫𝐚𝐭𝐢𝐜 𝐩𝐚𝐫𝐭𝐲 𝐡𝐢 “666” cu sihram hna hlah seh →


Ronaldinho Cu Passport Deu/Lem A Hman Ruang Ah An Tleih – Chin 11 News\nRonaldinho Cu Passport Deu/Lem A Hman Ruang Ah An Tleih\nBrazil le Barcelona caah van arfi bantuk in a rak sunglawi mi bawlung chuih thiam taktak Ronaldinho cu Paraguay ah an tleih i an tleihnak a ruang hi Paraguay luh nak ding ah document a hmanlo mi le passport deu (a ttuh) a hman ruang ah a si tiah an langhter.\nMinistry of Interior od Praguay nih an langhter ning ah cun a tu i an tleih mi hi Ronaldinho lawng hmanh si loin a unau a si mi Roberto zong an tleih chih ve i Resort Tacht & Golf Club Paraguayo ah Roberto cu an hren lio a si ko tiah langhter.\nRonaldinho le Roberto hi Paraguayan nationality a ngei mi bantuk in passport an an min tial mi he hotal a hlang mi an si i cu hotel i an um nak ah cun an passport cu a deu/a ttuh a si kha an theih hna hi a si tiin La Nacion nih cun a langhter. Ronaldinho hi buainak tete a tong lengmang mi a si caah 2018 kum zong ah khan Brazilian passport zong an rak chuh cang mi a si i nihin tiang zong ah Brazil rammi sinak passport cu an pek ti lo mi a si.\n2015 kum lio zong ah khan Ronaldinho le a unau pa cu Guaiba tikulh ah phungninglo in nga tamtuk an rak tleih mi ruang ah an rak tleih cang hna i $ 8.5 million liamter ding in an rak ti hna. Asinain 2018 tiang ah khan an pek dih khawh lo caah Ronaldinho cu Brazil Superior Court of Justice nih Brazil ram chuahtak kho lo ding in nawl a rak pek cang mi zong a si.


Aa Thleng Ballo Mi - A VEL IN KHAMH KAN SI\nAA THLENG LO MI\n“Jesuh Khrih cu nizan le nihin le zungzal in amah ning asi ko.” Hebru 13:8\nAn nu nih cun aa thawh I, “Kan cungkhar sining hi remh zong ka zuam ti lo. Kan I thitumnak cu a dih cang,” tiah ati. Nungak tlanval lio ah duhdawtnak fak taktak le ruahchannak phunphun he hmunkhat te ah khua a rak khang ti mi le, bia thatha cat loin a rak I ruah tawnmi nu le va hna cu an donghnak caan a hung phan. Dawtnak he thil phunphun an rak khan tinak vial te cu nunnak thaw an ngei ti lo. An pa nih cun a cat cuahmah mi an I pehtlaihnak le an I dawtnak cu remh than I sersiam than a duh nain, an nu nih cun kan pa hnih in kan khuaruah aa thlen cang caah kan I thitumhnak hi a donghnak si cang ko seh tiah fiang tein a leh caah sersiam khawh ding mi a si ti lo I vawlei ah aa daw bik mi nuva hna cu thennak caan an hung phan!\nNgaihchia ngai asi mi cu, minung hna kan I dawtnak le pehtlaihnak cu cawlcaang in chikkhat te ah a rawk than I caan sau a nguh tawn lo. Cu lio ah cathiang nih fiang tein a kan chimhmi cu, “Jesuh Khrih cu nizan le nihin le zungzal in amah ning a si ko,” ati. (Hebru 13:8) Mah nak ngan deuh in cathiang nih kan ca I Bawipa a thatnak aa thlen bal lo zia kha fiang chinchin in akan chim rih; “Zeicahtiah, Pathian nih kan kal tak hna lai lo I kan hlaw bal fawn hna lai lo,” ati. (Hebru 13:5) “Thawng u law, nan ral tha ko u, tih hlah u, an hmaiah therphang hlah u; zeicahtiah nanmah he a kal mi cu Bawipa nan Pathian asi; an deuh hna lai lo I an hlaw fawn hna lai lo,” (Deuteronomy 31:6) A hme 8 ah a peh rih mi cu, “Na hmai ah a kal mi cu Bawipa asi; na sinah a um lai I an deuh lai lo I an hlaw fawn lai lo; tih hlah, na lung zong dong hlah,” tiah a ti. Bawipa hi zungzal in kan hmai ah a kal tu le a kan deuh lai lo mi Pathian asi.\nKan nunnak ah Thlennak a hung um tik ah, Fahnak a chuak tawn. Kan I ziak tawn lo. Sihmanhsehlaw, Bawipa cu aa Thleng bal lo. Minung le minung kan I pehtlaihnak cu chuk ah a zuan lio zongah, Bawipa cu kan sin ah a um thiamthiam. Minung kan harnak lak I zumhtlak tein khua a sa mi Bawipa umpinak nih ruahchannak le daihnak kha, kan nunnak ah chimpit vansang in kan um lio caan ah, a kan pek tawn.Thinphannak le tihphannak chungah kutke zeng in khuasak si loin, lungretheih teinak biatak tu kha kan I tlaih khawh. Akan deuh lai lo tu Pathian kan ngei. David siangpahrang pa nih, “Bawipa cu ka sinah a um caah zeihmanh ka tih lo: minung nih cun ka cungah zeidah an tuah khawh lai? (Salm 118:6) a ti bang, kan nunnak ah hlawtmi kan si, kan dawtmi vialte nih an kan kaltak I kan duh bik mi kan nupi le nih an kan zam tak I kan chungchuak fa le hna nih an kan zam tak tiang hmanh ah dong lo in a kan umpi tu cu Pathian, a kan daw I a kan deuh lai lo tu, kan ton mi vialte hmai ah a rak kal chung cia cang mi Bawipa asi.\nNa nunnak ah chungkhar buaibai in lungretheih na tuar maw? Na dawtmi hawikom hna nih an in kaltak maw? Ningzahnak thil tampi he minih hlawt mi na si maw? Ruattthan hmanh! Jesuh Khrih na dawt ruang le amah lawmhter duh ruangah na nunnak ah Thlennak a tlun I na tuar ahcun, Khrih ningzahnak naa hrawm asi caah hmaihngal pi tlak asi (Hebru 13:13) lawng si lo in na nunnak biakhiahnak le na nunnak lamtluan kha, Aa thial bal lomi, aa thleng ballo mi, na pawngah a um zungzal mi Pathian sinah na va peh asi.\nNa ton cuahmah mi sining cu na thangthat in na cohlan khawh lo mi asi ko men lai. Sihmanhsehlaw, na lu kha cawi, Khrih thawng in lunglawmhnak le thangthatnak raithawinak kha cat lo tein pechan tuah. Zeicahtiah Aa thleng bal lo mi a lam hi thangthat tlak a si. (Tom Felten)\nJesuh cu nizan, nihin le zungzal aa thleng ballomi, aa khat zungzal mi Pathian asi. (Hebru 13:8) "Hlanpi ah vawlei cu na rak ser cang, Nangmah nih na kut hrimhrim in van khi na ser hna. Van le vawlei cu an lo dih lai, sihmanhsehlaw nang cu na hmun lai; annih cu puan bangin an tet lai. Puan bangin na thlen hna lai I an lo lai. Sihmanhsehlaw nang cu zungzal in nangmah bon na si ko I na nunnak a dong lo. (Salm 102:25-27


Khah! Kim Jong-Un Nih A Thil Thlah Cang. Kan Putar Biden Nih A Theithiam Te Lai Maw – Chin World News Evening\nJanuary 9, 2021 January 9, 2021 Salai Van World News\nThil Thar Tete Theih A Duhmi Hna Caah: Twitter nih zungzal in Trump twitter account cu a kham cang. Million 80 leng zultu a ngei i, mipi he pehtlaihnak tha bik a ngeihnak a si. Trump leiin biachimnak a um rih lo. Facebook zong nih an kham fawn. January 20 leng tiang hrawng kham an i tim rih. Twitter bantukin an tuah men te lai tiah an zumh.\nKim Jongun nih a thli a vun thlah pah than cang. Biden nih a tlai thiam te lai maw kan zoh tuah lai. A tlaih khawh lo cun Trump cungah mawhphurhnak an khin te hoi lai. Virus kong a siah a zei poah a siah an ti khawh lomi poah cu Trump ruangah ti lengmang a si men te lai. Obama buainak le hnawmthur vialte a thianhpiak hna i, Biden le a hawile nih a ngaibok ah an ser than te ko lai. Republican ah bochan ngaimi Lindsey Graham cu a kir lei Airport a phak ah Trump tanhtu pawl nih ‘leirawitu pa’ tiah fak piin an au hnawh.\nTar nu Nancy Pelosi cu tar leisang kan ti cu a khuatuak fak cang i, Trump nih nuclear hna a puah sual lai ti a phang tuk an ti. Ralkap inn pi tiang in a chawnh hna tiah theih a si. Trump impeachment tuah than ding aa timh cuahmah lio a si tiah theih a si fawn. Congress hi nu an tam deuh deuh; a hnok deuhdeuh. Trump lawng si loin Republican upa zong Democrats pawl nih rial chih dih an timh cang hna. Electoral college vote a dohtu vialte chinchin cu thawl vial ding an auh hnawh len cang hna.\nGeorgia ah Democrats nih vote fir leiah an bochan ngaimi Stacey Abraham cu Tennessee University football coach pakhat nih a soisel sual i a rian an phuah colh. US flight union nih buainak sertu Trump tanhtu poah vanlawng citter hna lo ding tiah an kham hna. Democrats le an hawi le pawl nih buainak caan tha lak in Trump a siah Republican Upa an siah an mipi an siah a reh chih chin lengmang cang hna. Republican lungrual lo ning cu lungrawk an si. Anmah le anmah he tiah an i seh i, an palhnak le chambaunak an venpiak duh lo. Vote rel zaan hna kha vote doh ding an tam ngai nain an i let pa dih ngawt.\nLet loin vote firnak kong kha an doh ding hrimhrim si. Anmah tu thinhun in an i la i Trump zong lak awktlak loin an phomh i, an biskam zong an i let dih. Democrats cu an lungrual a rak tha tuk. Biden le a fapa sualnak zong an langhter in an chim duh lo. A ven in an ven lehlam hna. Taluk sungthoh nu he pehtlaihnak a ngeimi Democrats Congress pa zong a luat thai ko. Illhan Omar zong a luat thai ko. Tutan Republican upa pawl cu lungrawk bak an si. An mipi an deuhning hna a fak tuk. Credit: Luther Tin Hre\nFaaktuk In U.S Cozah Vawleipi Theih In A Mualpho


InnpiMyanmarARSA: Myanmar Ralzaam Pawl Kirter Thannak Hi Zumh Awk A Si Lo\nJanuary 22, 2018 Salai Robert Ngun Sang Myanmar 0\nHmai zarh chungin thawk dingmi Bangladesh um Rohingya ralzaam pawl kirter-thannak kong he pehtlai in Arakan Rohingya Salvation Army (ARSA) nih zumh awk a si lo, Muslim Rohingya pawl hi pupa ram cia ah caan saupi camp chungah hren hna ding an timhmi a si tiah an chim.\nBangladesh le Myanmar hna nih Oct 2016 lio in Bangladesh ah a rak zaammi Rohingya ralzaam 750,000 hrawng cu Myanmar ah tlunter than hna dingin hnatlaknak an tuah i hmai zarh Cawn Nihnihni khin thawk ding a si cang.\n“Rohingya pawl hi an pupa hna ram ah umter than hna loin chikkhat dornak camp chung hrenkhumh hna dingah lih le hrokhrol in kirter thannak hi tuah an timhmi a si”, tiah ARSA nih Twitter ah an tarlangh.\n2012 lio tukdohnak lio in Sittwe camp ah umnak ngeilo Rohingya thong tampi umter an si cang, Rohingya ram hmun pawl hi Myanmar nih sehzung le cinthlaknak hmun caah tuah an timhmi a si tiah ARSA nih an chim fawn.\nMyanmar nih ‘aa timhmi cu Rakhine chungah Buddhist lawngte umter ding hi a si, cu tikah Rohingya hna hi cu an inn le an lo cia ah hram an bunh kho bal lo tinak khi a si ko’ tiah ARSA nih an chim.\nRohingya ralzaam pawl cu hmai zarh chung khin kirter hna dingin Bangladesh le Myanmar nih hnatlaknak an ngei cang ko nain nihin Bangladesh nih kirternak thawk rih lo dingin a nithla a thawn than.


2Chanrelnak 28 (2 Chronicles 28)\n1Ahaz cu pen hram a thawk ah kum kul a si i Jerusalem in kum hleiruk a pen. A hringsortu David bangin Bawipa mithmuh ah thil ding a tuah ve lo, 2sihmanhsehlaw Israel siangpahrang hna lam tu kha a zul. Baal hna caah khan thletmi milem hmanh a ser hna; 3Hinnom fapa nelrawn ah khan zihmui a khangh i Bawipa nih Israel mi hna hmai in a dawimi miphun hna nih fihnung phunglam an tuahmi hna ning khan a fapale hna cu raithawinak ah a khangh hna. 4Cun khuahrum bo hna le tlang hna le thingkung hring tang kip ah raithawinak kha a tuah i zihmui kha a khangh.\n5Cucaah Bawipa a Pathian nih amah cu Siria siangpahrang kut chungah a pek i amah nih cun a tei i a mi tampi hna cu sal ah a tlaih hna i Damaskas ah a kalpi hna. Israel siangpahrang kut chung zongah amah cu pek a si i Israel Siangpahrang nih cun a tei i tampi a thah hna. *28:5-6: Isa 7:1 6 Bawipa, an pupa hna Pathian kha an hlawt caah Remaliah fapa Pekah nih khan ni khatte ah Judah ram chungah cun sing khat le sang hnih a thah hna, an dihlak in miralṭha lawngte an si. 7Cun Efraim miṭhawng Zikhri nih siangpahrang fapa Maaseiah le siangpahrang inn uktu Azrikam le nawl ngeihnak leiah siangpahrang a hun dottu Elkanah kha a thah hna.\n8Israel mi hna nih cun an rualchan hna chung cun nu le fapa le fanu hna sing hnih sal ah an tlaih hna; cun an sin cun hranchaw zong tampi an lak i hranchaw cu Samaria ah an kalpi. 9Sihmanhsehlaw khika ah khan Bawipa profet pakhat a rak um i a min cu Oded a si; Samaria i a kalmi ralkapbu ton awkah cun a chuak i annih cu a thawh hna i, “ Bawipa, nan pupa hna Pathian cu Judah cungah a thin a hun caah annih cu nan kut chungah an pek hna, sihmanhsehlaw nannih nih van tiang a phanmi thinhunnak in nan thah hna. 10Cun atu cu nannih nih Judah mi hna le Jerusalem mi hna cu pa he nu he nan sal i zuat hna awkah nan i tim. Nannih tah Bawipa nan Pathian cungah nan sualnak a um ve lo maw? 11Cucaah ka bia ngai u, Bawipa thinhunnak ṭihnung cu nan cungah a um caah, nan rualchan hna chungin nan tlaihmi sal hna cu kua ṭhan hna u,” tiah a ti. 12Efraim mi hna chung i bawi a cheu hna Johanan fapa Azariah le Meshillemoth fapa Berekhiah le Shallum fapa Jehizkiah le Hadlai fapa Amasa hna zong nih raltuknak in a rami kha an rak donh hna i, 13annih cu an thawh hna i, “Nan ral tlaihmi hna cu hika ah hin nan runpi hna hnga lo, zeicahtiah atu lio kan sualnak le mawhnak lengah hin nannih nih Bawipa cungah mawh phorhter chin nan kan timh. Kan mawhnak cu a ngan cang i Israel mi cungah thinhunnak ṭihnung a um cang,” tiah an ti. 14Cucaah hriamnam aa putmi hna nih khan hrengtangmi hna le hranchaw hna cu bawi hna le aa pummi vialte hna hmaiah khan an kaltak hna. 15Cun an min in an thiahmi hna nih khan an tho i hrengtangmi cu an lak hna i an lak i hnipuan lo i a ummi cu hranchaw chung khan hnipuan an aih hna; hnipuan an aih hna, kedan an pek hna, ei awk le din awk an pek hna i sathau an thuh hna; cun annih lak i a derthawmmi vialte kha laa an citter hna i ungkung khua an timi Jeriko khua ah cun an unau hna sinah an kalpi hna.\n16Khi caan ah cun Siangpahrang Ahaz nih Assiria siangpahrang sinah bawmhhal awkah mi a thlah hna. 17Zeicahtiah Edom mi nih Judah ram cu an chim ṭhan hoi i an tei hna i sal ah an i kalpi diam hna. 18Cun Filistin mi hna nih Judah ram chung chimram le Negeb i a ummi khua hna kha an hranh hna i Beth-shemesh, Aijalon, Gederoth, Soko le a khuate hna, Timnah le a khuate hna, Gimzo le a khuate hna kha an lak hna i khika ah cun an um colh. 19 Bawipa nih Israel siangpahrang Ahaz * Ahaz: Ahaz hi Judah siangpahrang a si nain Israel siangpahrang hna bantukin a sual ve caah Israel siangpahrang tiah bia-eng in an tinak a si. thawngin Judah cu a ṭumchukter, zeicahtiah Judah ram chungah khan thlahthlam in a um i Bawipa sinah khan zumhawktlak in a nung lo. 20Cucaah Assiria siangpahrang Tiglath-pileser nih khan a rathnawh i ṭhawnter lei loin hremnak tu kha a pek. 21Ahaz nih khan Bawipa inn le siangpahrang le bawi hna inn khan a ramh hna i Assiria siangpahrang kha ngunkhuai a pek; sihmanhsehlaw cu nih cun a bawm lo.\n22Hi Siangpahrang Ahaz ṭhiamṭhiam cu, a lung retheih caan ah hin Bawipa sinah khan zumhawktlak lo chinchin in a um. 23Zeitintiah amah a teitu Damaskas pathian hna sinah khan rai a thawi i, “Siria siangpahrang hna pathian hna nih an bawmh hna caah, keimah zong an ka bawmh ve nakhnga an sinah raithawinak ka tuah lai,” tiah a ti. Sihmanhsehlaw annih cu amah le Israel mi vialte rawhralnak an si. 24Cun Ahaz nih Pathian inn i umkheng hna kha a khawmh hna i Pathian inn i umkheng hna cu a den dih hna i Pathian inn i innka hna cu a phih dih hna; cun Jerusalem khua a kenkip ah khan biakṭheng aa serh hna. 25Judah ram chung khua kip ah khan pathian dang hna sin i zihmui khanghnak caah khuahrum bo a ser hna i Bawipa, a pupa hna Pathian cu a thin a phawh. 26A tuahsernak a tang rihmi hna le a lam zulhmi vialte cu a hramthawk in a donghnak tiang Judah le Israel Siangpahrang hna Cauk chungah an i ṭial. 27Cun Ahaz cu a pupa hna sinah a it i khua chungah, Jerusalem khua chungah cun an vui; Israel siangpahrang hna thlan ah khan cun an ratpi lo. Cun a fapa Hezekiah cu amah hmun ah khan a hung bawi. *28:27: Isa 14:28


NLD Dirhtu Founders Asimi Hna Hi Kawl Ralkap Hlun Hmanh Ah An Kut Ah Thisen Aa Nehmi Lawngte – Chuncha News\nNLD Dirhtu Founders Asimi Hna Hi Kawl Ralkap Hlun Hmanh Ah An Kut Ah Thisen Aa Nehmi Lawngte\nNLD dirhtu founders asimi hna; Brigadier General Aung Gyi, General Tin Oo, Colonel Kyi Maung, Brigadier General Aung Shwe, Captain Win Htein (atu mihuaisen NLD U Win Htein) tepawl DSA chuak Kawl ralbawi hlun lawngte an si. Daw Suh zong Kawl tangah a kan luhtertu General Aung San fanu asi thiamthiam.\nKawl le Kawl karlak i thutdenh icuh ruangah rakap in dawimi le phuahmi pawl, a phuahtu le a thawltu hna pawl lehrulhnak ah; 1988 a hun chuak i Democracy aa titermi (tuphaw aih cenghngia) lawngte an si.\nTlangcungmi hna a chanchan in namnehtu, an kut ah thisen aa nehmi lawngte, “Federal cu rampi in chuahnak asi” tiin ralkap le Kawl cheukhat hna thi a ronhtu an si. An party kalning hrim zong siseh, an hrihram in Central Uknak a uar taktakmi, Order a uar taktakmi hna rual nih dirhmi le hruaimi Party nih Tlangcungmi vialte nih kan khelmi Federal cu an kan pe duh hnga maw mu. A cian deuh sual ahcun ka ngaithiam uh; tuanbia dik asi ko. Catialtu: Ram Tin Thei\nBiden le Harris nih zei ko dah an chim?; Harris hi a ka bawmtu dingah kai thimmi kongah kai lunghmuih ngaingai, tiah Biden nih tweeter ah a tial. Harris hi santlailo pate (Biden) caah tihnak ngei lo in hmai a tawntu a si i, kan ram pumpi cozah riantuan vialte lakah a thabikmi ah ai tel mi nu a si, tiin Biden nih a chim.\nHarris hi California attorney general a tuan lio tein khan tleicia ka fapa Beau he naihniamtein rian a tuan bal. Bank ngan pipi an cawlcanghpi hna, riantlai mipi pawl an cawisan hna, serhsatnak kut chungin nunau le hngakchia pawl an kilven hna. Cu lio tein cun Harris hi kai uang ngai cang i, a tu zongah ka campaign ah a ka dirpi lai, ti zong ka theih caah kai uang ngaingai, tiin Biden nih a chim.\nBiden nih American mipi caah a chan chung vialte tan a kan laakpiaktu a si caah, amah lawnglawng nih hin kan American mipi hna hi a pumhkhomh khawh hna lai. President dirhmun ai ngeih ah cun, America hi amah le a standard ning tein khua a sakter khawh lai. Kan party aiawh in president ai cuhmi a si i, a Vice-president tuan te piak dingin a ka thimmi cungah kai lawm hringhran. Cucaah, kan Commander-in-Chief si kho dingin zeibantuk a herhmi thil paoh tuahpiak khawh kai zuam lai, tiin Harris nih a chim.\n“Kan ram hmailei a fon khawh nakhnga, a nunnak thaw (soul) kan remsiam ti hna lai i, rian a tlaimi chungkhar hna caah ral kan tu ti hna lai” timi tlangtar in Wednesday chunhnu ah Wilmington, Delaware ah Biden le Harris cu biachimnak an ngei te lai.\nKa vice-president tuan dingah nunau kai thim te lai, tiin March tein khan Biden nih a chim bal. Cu tikah, African American cung i police pawl an thatlonak kongah rampumpi cuul in duhlonak langhter a si caah, vunnak nunau nai thim ah a thabik ko lai, tiin Biden cu nolh le cip in phone in an chonh.\nKamala Harris hi mizei dah a si?\nHarris hi kum 55 a si i, Democratic lei nih an chuahpi mi nominee a tei khawh lo caah December ah khan president cuhnak a sung bal cang. Cu lio i Biden he debate an tuah lio ah hin thalo in khat le khat an i ti bal. Miphun thleidannak, thenhmalnak chuahpi a duh pengtu senators hlun pawl he pehtlaihnak na tuah peng, tiin Harris nih Biden cu a rak ziah len bal.\nHarris hi Oaklan, California ah a chuahmi a si i, hringtu a nu hi India ah a chuakmi a si i, hringtu a pa hi cu Jamaican ah a chuahmi a si. Howard University a kai. Hi University hi tuanbia chungah minak pawl an kai tamnak bik sianginn a si. Cu sianginn ka kai lio i ka hmuhtonmi thil pawl hi kan nunnak a hram a dirhtu bik an si, tiin a chim bal.\nKa sining ah ka tha a nuam ko. Keicu American mi ka si, tiin tluangtein a chim tawn. Politicans pawl hi an takvun rong asiloah an chuahkehnak ruangah kawm chung ah erh an si awk a si lo. Ka chim duhmi cu, keimah cu keimah ka si ko. Ka sining ah kai lawm ko. Kai lomhnak a ruang theih nan duh men lai. Asinain kei cu ka singin te ah kai lawm ko, tiin 2019 ah khan Washington Post ah a tial bal.\nA caan ah cun, ciammaam tein thil kan thim tikah, thim hnawhchannak pakhatkhat fiangtein a um tawn. Ka vice-president caah cun nunau kai thim te lai, tiin March lio in Biden nih a chim tein khan Harris hi a si te ko lai, tiin ruah a si bik cang ko. Anih hi a kum zong a no, a hir a zaang, cun Jamaican le Indian cawh a si caah miphun kip an tlinnak Democratic Party caah ai rem bak fawn.\nCu lawng hlah, Harris hi national media ah an laar ngaimi a si fawn. 2019 ah khan President tiangin a rak i cuh ve bal. Cun, pakhat dirhmun tha ai ngeih rih mi cu, Biden i tleicia a fapa Beau he zong hawikom tha ngai a sibal. An pahnih ning tein hin attorney general an si. Biden hi chungkhar a sunhsak ngaimi pa a si i, tleicia a fapa le Harris an i hawikomhnak ruangah Harris hi a thimnak chan bik zong a si kho mi a si.\nCampaign cu a thar in a hun tuah than lai i, tuanbia chungah avoikhat nak minak nunau Vice-president dirhmun phan in a cawlcang cang lai. A hlawhtlin a si ah cun, 2024 hrawng tal ah khin cun President cuh than khawhnak lam tha chinchin in ai ngeih te lai, tinak a si. Nihin a dirhmun hi a ra laimi kum ah Democratic Party caah thazaang a si.\nA Record hi zeidah a si?\nAttorney general a tuan a hmasabik kum 2 chungah, Harris cu minthatnak a hmu colh i, Democratic party ah an arfi bantuk a vun si. Cu a minthatnak nih cun 2017 ah California’s junior US senator tuan dingin thim a si. Cu chamber chung thu dingin an thimmi minak nunau lakah amah hi a pahnihnak a si.\nNi kum kum hramthok ah khan, Oakland ah ai pummi minung 20,000 lenglo hmaika ah President cuh dingin biachimnak le cawlcanghnak a tuah. Asinain, healthcare hei ti bantuk key policy kongkau ah a hram in a coih khawh ti lo caah, President thimnak cu a sung.\nCun, debate a tuahnak kongkau zongah thitha in biahal mi a leh khawh lo caah le Biden doh le kalh phunphai lawng a renh caah a sunghnak hi a si fawn.\nCun, amah party kong lawng tamtuk in ai hmaithlaak. California Department of Justice ah special agents a tuanmi hna nih body cameras (takpum ah i temmi camera) i ken hna seh, tiin a chim caah mipi an lung a la kho hna lo.\n“Harris hi cop (palik) a si ko hih” tiin campaign a tuahnak ah tlaang an aupiak cang i, cu tikah libral pakka a si mi Democrats pawl an lungthin laak a timhmi vialte cu an sawksampiak dih ah a cang. A ngaingai ti ah cun, Democrats nih teinak an hmuhnak dingah cun police pawl an thazaang hi a herh ngaingai mi a si ve.\nLehnak teh zei a lawh?\nHarris hi a diklo mi tuanbia tor le cheng chim a hmangmi nu a si. Thil biapi kongah san a tlailo ngamsam. Santlai deuh seh, ti cu duh cio a rak si ko nain, a donghnak ah cun 2% hrawng lawng hmaak a hmu khah. Nan theih cio ko khah. Biden nih Harris ai thim hi cu ka khuaruah lei a har. Tuan i Democratic lei nih ai ngeihmi biapihla debate lio ah khan Biden caah Harris hi mi lurii le tihnung zong a rak si bak. Biden zeiah a rel lo taktak tu a si i, minung zeiah a kan rello tut him cu a um bal theng lo mi thil a si, tiin President Donald Trump nih thawnglatu pawl sinah a chim.\nA tu bantuk i Harris an thim ruangah, Biden hi Democrats pawl lila a kaptu ding kuanfang pawl chiahnak zenthongbawm bantuk ah an canter ko hme cu, tiin Trump campaign a tuantu pawl nih an chim. Harris hi a rian caah ai timlaam cikcek cang. Anih hi kan Constitution a kilvengtu rian ah a lu ai hlinh bakmi a si i, thil ningcang tein um kho seh, ti a duhtu hna caah hmai a suangmi nu a si. Nihin hi kan ram caah ni tha a si. A tu ah kal tho u sihlaw teinak hmu hna u sih, tiin Obama nih a chim.\nNLD Hi Chin Miphun Pawl Kan Party A Si Ve Taktak Ko Maw?\nLai Hlasak Thiam Minthang Bil Sung, Zung Iang Le Hlawn Sung Nih NLD Hla An Sakmi A Chuak Zau Lai.


Iran ah Ukraine vanlawng a tla i minung 176 an thi | THE CHIN EXPRESS\nIran ah Ukraine vanlawng a tla i minung 176 an thi\nTu zingka ah Iran khualipi Tehran in Ukraine khualipi Kiev lei ah a zuangmi vanlawng cu a zuan tlawmpal ah a tla i a chungum dihlak minung 176 an thi dih, tiah Iran media Press TV nih a thanh.\nVanlawng cu khualtlawng 167 le a chungrianṭuan 9 a phormi ‘Boeing 737’ asi i Ukraine International Airlines company nih a hmanmi vanlawng asi.\nA thimi 176 hna cu;\nIran rammi 82\nCanada rammi 63\nUkraine rammi 11\nSweden rammi 10\nAfghanistan rammi 4\nGermany rammi 3 le\nBritain rammi 3 an si, tiah Ukraine Ramdang Vuanci Vadym Prystaiko nih a chim.\nTehran um Ukraine Tanzung nih, “vanlawng a tlaknak aruang cu ralhrang nih silole rocket in an kah ruangah asi,” tiah thawng a thanh nain, hnu ah “vanlawng a tlaknak aruang cu Iran cozah nih a hlat lio asi,” tiah thawng a thanh ṭhan.\nUkraine President Volodymyr Zelensky nih, “ngaihchiatnak kan ton caah Oman ram ah ka tlawn liomi cu kai let lai i kan ram ah ka rung kir lai. Khualtlawng le a chungrianṭuan vialte nih tantakmi chungkhar dihlak nan ngaihchiatnak kan hrawmpi hna,” tiah Facebook ah a ṭial.\n“Vanlawng a tlaknak hmun ah lakruak poipang chanhtu kan thlah hna nain a kangh dih caah zeihmanh an tuah kho lo, tiah Iran Emergency Medical Services lutlai Pirhossein Koulivand nih a chim.\n“Vanlawng seh a kang i a mongtu nih a control khawh ti lo caah a tlak hi si,” tiah Iran Lam le Khuapi Sernak Vuanci Zung rianṭuan Qassem Biniaz nih Iran cozah media Islamic Republic News Agency sinah a chim.\nVanlawng cu tu zingka 6:12am ah Iran khualipi Tehran um Imam Khomeini International Airport in aa thawh i 6:14am ah a tla.\nThawngpang thar: Vanlawng a tlaknak aruang a umnak ‘black box’ cu Iran cozah nih vanlawng sertu Boeing company sinah a ap duh lo.\nZei ruang dah a ap duh lo ti cu Iran cozah nih a chim duh lo. Anmah tein vanlawng a tlaknak aruang zoh an duh caah si men lai tiah lunghrinh asi. Black box cu vanlawng a tlaknak hmun ah an char.\nIran nih US ralkap vanlawng a rung lutmi ah a ruah caah a kah i si men lai, tiah mi tampi an lunghring.\nTu zingka dei hlan ah Iran nih Iraq um US Vanlawng Ralkap sakhan 2 cu missile tam taktak in a kah – hmet law relchap.


ZAWTNAK HI TTIH HLAH UH, TIAH TRUMP NIH A CHIMPAH IN TEHTE A LANGHTER – The Chinlung Post\nZAWTNAK HI TTIH HLAH UH, TIAH TRUMP NIH A CHIMPAH IN TEHTE A LANGHTER\nCOVID hi Tih Hlah U tiah Zawtnak nih a Luhhnawh Cang mi White House lei a Kir Pah in khin Trump nih a Chim. Coronavirus nih a tlunh ruang i sizung ah zaan 3 chung an ihter hnu ah Monday ah khan Trump cu sizung in a chuak than cang i, White House panh in a kir pah khin “Lengah chuak ko u, Covid hi tih hlah u” tiin American mipi sin ah a chim.\nSizung a chuahmi kong hmanthlaak in tehte langhter a duh caah ai hrukmi a Mask zong ai phoih i hman ai thla. “Na riantuantu hna le na campaign hruaitu pawl coronavirus nih a tlunh hna nak hmun White House lei na vung phaak than mi kongah na tlungthin (feeling) zeidah a lawh?”tiin journalist pakhat nih a hal i, “A tha ngaingai ko (real good)” tiin Trump nih a leh.\nWashington lenglei ah a ummi ralkap sizung in White House lei a phurtu helicopter in a chuah lio ah khan cun Mask ai hruk ko rih. Asinain, White House South Portico lei kalnak dothlei a kai pah ah khin a Mask cu a poih i hman ai thla, a kut a hei zauh hna, salaam a pek hna, cun a kutpi a tunpiak (thums-up) hna.Cu hnu cun White House innchung lei ah a ke in a hei kal i, a Mask cu a angki zaal chungah a chiah peng ko rih.\nCu lio cu TV zongah a lang. Vawleicung pumpi ah minung 1 million lenglo a that i, US lawng bak ah minung 209,000 lenglo a thattu (vawleicung ram vialte lakah a thimi an tambik), COVID-19 cu Trump nih zeirello in a chiah peng ko rih.A term hnihnak peh dingin Biden he Nov. 3 US election ai cuah lio cuahmah ah Republican President Trump cu kan hnung zarh Friday ah khan Covid nih cun a tlunh i Walter Reed Medical Center ah thlup dingin an kalpi.\nCOVID hi vun i ukter hna lai ci. Tih hlah u. Riantuan kan i thawh than chom lai. Suul kan nam than rih lai. Covid hi vun i ukter hlah u. Lengah chuak u law, ralringte tu in um u, tiin video in bia a chimnak ah Trump nih mipi a cah hna.White House lei a kir hnu tlawmpal lawng a rauh ah khin, bawngbawng chengcheng ai tummi music cu White House lei a panh than lio video ai zeihmi ah a aw (music) ah a khum i Twitter ah turbung in a post.\nCikkhat te chungah million 1 tluk nih a video cu an zoh (view) colh.Virus a karhnak kham khawhnak dingah social distancing tuah dingin lam an hmuhsakmi hna cu Trump nih a nolhcip in a buar zungzal. Events na tuahnak hmun i mipi he hlaatpi i na um ko zongah cun hme cu Mask nai hruk peng ko rih cu, tiin Tuesday i presidential debate an tuah zaan ah khan Trump nih Biden cu a nihsawh len.\nMask Hi A Biapituk. Trump nih a taarmi a nehhnungbik (White House lei a kir hnu) a video hi Biden nih a zoh cang le zoh cang lo ai fiang rih lo. Asinain, tutan virus hi a tih a nungtukmi a si caah Mask a hruk hi a biaptukmi a si, tiin Biden nih a chim.Kan president nih a tonmi rai tha lo hi thatein tei khawh dawh dang a si caah kai lawm ngaingai. American mipi sinah a dikmi chawnpiaknak (lesson) a thlah cang nak lai ruahchannak ka ngei ko.\nMask hi a biapi hringhran, tiin Biden nih Miami i NBC News town hall ah a chim. Kum 74 a si cangmi Trump cu rai nih a tlunh hnu suimilaam 72 chung an zoh i a tak zong a linh lo caah, cun a takpum chung oxygen level zong hi punghman (normal) a si ko, tiin sizung a kainak ah a ummi thawnglatu pawl sinah Trump i a medical team nih an chim. Hi zawtnak hi President i a cuap a phan cang maw, asiloah zeitik ah khan dah President hi coronavirus in a thian (Negative) a si manh? tiin thawnglatu nih doctors pawl an hal ko hna nain an let duh hna lo.\nVoihnih hrawnghrang cu President hi Oxygen an dawpter ve ko, tiin a medical team nih an chim. “Tupi (harnak) lenglei pi tiang taktak cu a chuak kho thlu rih lo zong a si kho. Monday tiang i a dirhmun amahning te hna a si, asiloah a thancho lei hna a panh, thatdeuh hna a panh ko ah cun, tupi (harnak) kan lonh dih cang, hnangam a si cang, tinak a si te la cu, tiin White House sibawi Dr. Sean P. Conley nih a chim.\nTrump hi sizung chuak kho a si cang ko, tiah kannih a medical team nih cun kan zumh. White House a phaak tik zongah hin suimilaam caan hmaantein vawleicung a thabikmi siai thlopnak hmangin kan kilven ko rih lai, tiin Conley nih a chim.Trump hi zawtnak nih a tlunh le cangka khulrangtuk lehpek in caktuk in kan thlop colh caah hin, sibawi pawl hi ringthar (uncharted territory) nam ko kan lo.Trump hi a khing a rit, kum upa a si cang fawn tikah, a zawtnak hi a zualtuk te lai i, midang bangin a pumsa a hnursuantuk te lai, asiloah hi zawtnak hin a thih zong maw a thih phah te, tiin a zawtka hrawngkhan sibawi pawl an lungre a thei ngaingai.\nTrump cu a zualhma taktakmi lawng an dineiter mi steroid, dexamethasone si in sibawi te nih an tlop.Kan hnung zarh i zawtnak nih a tlunh lio ah khan Trump hi sizung kal a duh lo ngai. Cu tikah sizung a phaak hnu zongah chuah rumro a duh, tiah Monday ah khan a zawtnak kong a theifiangtu source pakhat nih Reuters ah a chim. Asinain, Trump i a medical team nih an chim ve ningah cun, sibawi pawl hi sizung chuak dingin rumro in cun a kan hne hraw lo, ti a si ve.\nHi hnu ni 5 chung cu thahri ah ronhmi antiviral an ronh ko rih lai i, cun, caan zei maw zat chung cu a dang tein chiah a si lai.Trump kiangkap minung pawl Virus nih a tlunh ve hnanak thawngpang cu Monday tiang zongah an i chap chinchin ko rih. White House press secretary Kayleigh McEnany zong Positive ka si ve cang, ti a si. Mask hruk lo tein Thursday ah khan McEnany cu thawnglatu sinah biachimnak a ngei bal, ti si.\nWhite House’s press office ah rian a tuanmi Chad Gilmartin le Karoline Leavitt zong Positive kan si ve, ti a si cang.Poll ah cun a mei lei ah a um peng ko rih. Sunday i Reuters/Ipsos poll an chuahmi ah Biden nih Trump hi 10% points bak in a hleih cang. Trump nih hin virus hi thadeuh tein rak tawlrel sehlaw cu amah zong hi zawtnak nih a tlunh hnga lo, tiin American mipi 65% nih an chim.Biden zong cu kan hnung debate hnu khan nolhcip in virus test cu an tuah ko nain, nihin tiang cu Negative a si ko rih.\nSibawi thiamsang pawl nih a him ko, an ti a si ah cun Oct. 15 i Miami i tuah te dingmi avoihnihnak debate ah tel ka duh ko, tiin Biden nih a duhnak a langhter.Oct. 15 debate ah tel a duhnak kong Trump zong nih a langhter, tiah a campaign team nih an chim.White House lei a kir than khawh cang caah, Trump campaign hi punghman tein a kal kho than kho mi a si. A zawt hlan deuh lio i ai tinhmi kha cu, US economy nunter/chanhchuah than (recovery) ai timhnak kongkau le Sumpreme Court ca i a thimmi Amy Coney Barrett namhnehpiak dingin ceihhmainak um kho seh, ti a duhnak kong chim ai tim.\nAsinain, White House le Congress tiang i COVID nih artlangtlai pawl lila zong a vun tlunh hna hnu khan cun (Republican senators 3 zong Positive an si cang), Trump nih Covid-19 a tawlrel ning kongkau hi a linsami biasu ah i can than dawhdang in a um cang.Trump sizung a chuah hlan tein le, Congress ah bomhnak phaisa kongah a thar in sersiamnak a um cuahmah lio ko zongah cun Monday chung lila ah khan US stock markets biapihla deuh pawl an khar chinchin cang. Friday i Covid nih Trump tlunh hna khan cun Wall Street i biapihla Indexes pawl cu an tla ngaingai. Credit: Chelsea Bawi.\nHMUN KAUPI ZONG KUM 30 CAAH KAWLNU AN HLENH CANG,\nRAK ZOHCIO TUAH UH, HRINGTU A NU A CELH HRIMHRIM LO LUNG AFAKTUK


Hakha NLD Party Nih An Thiltuahmi Cu Fih A Nung Tuk\nRalrin Peknak: NLD Party (Hakha) nih CNLD Party kong a dik lo ning in bia vahter le ramkhel thurhnom hmang in mipi hlennak bia an vahter len mi kan theih. Abik in Pu No Than Kap nih a tuah lo mi ca cu CNLD Party tlanglamhnak in Social Media Kip ah an thanh mi kan hmuh (atang hmantlak ah CNLD Falam nih fianternak an tuah mi kan langhter chih).\nCu lawng si lo in Upadi Choh (Attorney General) a si mi Pu Sonny Thang cung nih keimah MP ka tlin lo i Vuanci ka si lo ahcun Falam pa, Tedim pa le Thantlang pa nih Vuanci an tuan lai i Hakha caah zeihmanh an kan tuahpiak lai lo, Hakha caah thatnak tuah zeitik hmanh ah an duh bal lo tiah Peng khat le Peng khat karlak thleidannak le huatnak in mipi sin ah thimfung lemsoinak a tuah mi kan hmuh (Voice Record thate in kan ngei).\nAtu bantuk in thil dik lo le peng khat le peng khat kar huatnak karh in biachim hi upadi he aa ralkah mi a si caah atu hnu in tuah ti lo ding ah le, nan tuah rih a si ahcun thimnak upadi ning in tuanvo kan in lak hna lai tiah thawng kan in theihter hna. Credit: CNDL Hakha, Thantlang


Next Article ‘Kei Cu Ka Piangthar Ee’ Timi Pawl Nih Kan Miphun Ral Kan Chiatter Pinah Thathutnak Ah Kan I Chuah; Colonel Solomon\nHiti a si tikah Thantlang khuachung cozah zung cheukhat a bik in penguk zung, la-wa-ka, vawlei tahnak zung le fimcawnak zung hna ah MP Pu Bawi Khing le Pi Ni Sui Lian hna nih eihmuarnak kong ah ralrin peknak in len an timh hna tiah thawng kan theih.\n“Penguk bawi, fimthiamnak zung, vawlei tahnak zung le La-wa-ka zung hna ah ton kan timh hna. Keimah hrim hi rampi NLD party Committee chungtel ka si tikah meeting an kan auh minung 120 hngan ah Kawlram pumpi lak ah eihmuar a tambik Chim ram kan si cang ti ka vun chim ah cun an lau dih. Cu caah cun kan doh a hau mi a si. Rampi cozah sin kan kal tik zongah hi kong hi an tlau i an theih tinak hnga lo duhsah te in kan mah lei zong kan i zuam ve lai” tiah Pu Bawi Khing nih a chim.\n“Ei hmuarnak le cu bantuk ah mizapi nih an ti hih, cu caah cun nan ti sual maw cu caah eihmuarnak hi zunglutlai in a tang tiang eihmuar nak hi zeitik hmanh ah a um sualnak hnga lo, kan ram ah diknak le felnak a um nakhnga an mah pumpak kan ton hna lai. Penguk bawi a ei le a sual kan ti lo nain thawngpang a um, hi hin an ti hih cu caah cun i ralring u tiin ralrin kan pek hna lai” tiah MP Pu Bawi Khing nih TCP ah a chim.+++


Esther Dawt Chin Sung, Benjamin Sum le Yaw Kee cu Myanmar Idol ah an i zuam chap rih lai | THE CHIN EXPRESS\nEsther Dawt Chin Sung, Benjamin Sum le Yaw Kee cu Myanmar Idol ah an i zuam chap rih lai\nAtu lio Kawlram ah tuahmi Myanmar Idol hlasak zuamnak i Golden Week Theater Round-2 result cu nizaan ahkhan a chuak cang.\nTutan a bu (group) hlasak zuamnak ah Esther Dawt Chin Sung cu anmah group ‘MENT’ (minung 4) chung in amah lawng an thim.\nEsther te group\nBenjamin Sum te group hi ‘Four in One’ ti a si, nu 2 le pa 2 an si. An group ning in an kai.\nYaw Kee group hi ‘Insider’ ti si i pa lawngte an si. An group ning in an kai ve.\nEsther cu Judge pa nih hla an sak dih in amah lawng hnulei ah a thawnter i ‘ka lungttha hrim lo’ a ti. Mah ahcun, Esther cu a mitthli tla thluahmah.\nBenjamin te group\nCun, judge pa nih hmailei ah a dirmi minung 3 cu inn ah nan ttin lai a ti hna. ‘Esther, na kai rih lai i na rethei tuk lai caah ka lungthalo kan timi si’ a ti diam ko.\n“Bawipa kaa lawm ti hlei chim ding ka ngei lo. Ka ttahnak a ruang cu Pathian nih a hngalh ko. Thazaang nan ka pek peng caah kaa lawm tuk. Ka si khawh chung in kaa zuam lai i ka feeling zong kaa sum deuh cang lai. Cheers” tiah Esther nih a Facebook cahmai ah a ttial.\nYaw Kee te group\nAtutiang Chinmi chung in aa zuammi Esther Dawt Chin Sung, Benjamin Sum le Yaw Kee lak ah pakhat tal nih winner an ngah kho te hnga maw. Siloah, top 10 tel an phan kho te hnga maw ti ruah ah thin a tur ko.


Pathian Mithmai Ṭha A Hmu Kho—Rehoboam\nJEHOVAH kha kan biak i a mithmai ṭha le a thluachuah hmuh kan duh. Asinain zeitindah Pathian mithmai ṭha cu kan hmuh khawh? Baibal chan ah sualnak ngan a rak tuahmi mi cheukhat cu a hnuah Pathian mithmai ṭha an hmu ṭhan. Cheukhat tu cu sining ṭha an ngei ko nain a hnuah Pathian mithmai ṭha an sung. Cucaah “Jehovah nih kan sinin zeidah a zoh?” tiah kan i hal men lai. A phi hngalh awkah Judah siangpahrang Rehoboam kong nih a kan bawmh khawh.\nṬhatlonak Aa Thawk\nRehoboam a pa, Solomon cu kum 40 chung Israel siangpahrang a ṭuan. (1 Si. 11:42) A pa a thih tikah siangpahrang si dingin Rehoboam cu Jerusalem in Shekem lei ah a kal. (2 Chan. 10:1) Siangpahrang ṭuan lai kha a ṭih maw? Solomon cu a fimnak ruangah a min a thangmi a si. A rauhhlan ah Rehoboam nih a harmi buaibainak hna tawnghtham awkah fimnak a za in a ngeih le ngeih lo kha a langhter cang lai.\nIsrael mi nih namneh kan si tiah an ruah caah Rehoboam kha tuahter an duhmi kong va chimh awkah aiawhtu kha an thlah hna. Hitin an ti: “Na pa nih kan seihnam cu a rihter. Cucaah nang nih cun na pa nih kan cungah rian har le seihnam rit a kan khinhmi cu zaanter law na rian kan ṭuan lai.”—2 Chan. 10:3, 4.\nRehoboam cu a harmi thimnak tuah awk a ngei. Mi nih tuahter an duhmi kha a tuah ahcun amah le a chungkhar, cun siangpahrang inn ah a ummi hna nih an hmuh tawnmi nunnuamhnak cheukhat kha an hmu ti men lai lo. Asinain an duhnak kha a zulh hna lo ahcun an ralchanh lai. Mah tikah zeidah a tuah? A pa a rak bawm tawnmi, kum upa pawl kha ruahnak a hal hmasa hna. Annih nih mi pawl duhnak zulh awkah ruahnak an cheuh. Asinain Rehoboam nih a ṭhikhat pawl kha ruahnak a hal hna i a mi pawl kha hrem awkah bia a khiah. Hitin a ti hna: “Ka pa nih nan seihnam cu a rak rihter ko, sihmanhsehlaw nan seihnam ka rihter chin lai; ka pa nih fungfek in aan chimhhrin hna, sihmanhsehlaw kei nih cun tlang ngaikuang in kaan chimhhrin hna lai.”—2 Chan. 10:6-14.\nMah in zeidah kan i cawn khawh ti kha na hngal maw? Tuchan ah kum tampi chung Jehovah a biami le a ṭhami biakhiahnak tuah awkah a kan bawm khomi kum upa tampi an um. An chimmi kha ngai law fimnak i lak.—Job 12:12.\n“BAWIPA Bia Cu An Ngaih”\nRehoboam nih amah a ralchanhmi miphun pawl doh awkah a ralkap pawl kha a khawmh hna. Asinain Jehovah nih profet Shemaiah kha a thlah i hitin a ti: “Nan hung kal awk a si lai lo i nan unau Israel mi cu a doh zong nan hung do hna lai lo. Hi thil cu keimah sinin a rami a si caah nan inn cio ah kir dih u.”—1 Si. 12:21-24. *\nRehoboam caah Jehovah nawlngaih cu a fawi maw? Mi nih an siangpahrang thar kha zeitindah an hmuh? Rehoboam nih “tlang ngaikuang in” dan kaan tat hna lai tiah a ti hna nain ralchanhnak ruangah atu cu zeihmanh a tuah kho lo. (2 Chanrelnak 13:7 he tahchunh.) Mi nih zeitin an hmuh hmanhah siangpahrang le a ralkap hna nih “BAWIPA bia cu an ngaih i BAWIPA bia bangin an inn cio ah an kir ṭhan.”\nMah in zeidah kan cawn khawh? Mi nih an kan nihsawh hmanhah Pathian nawlngaih cu fim a si ti kha a si. A nawl kan ngaih ahcun Pathian nih thluachuah a kan pek zungzal lai.—Deut. 28:2.\nRehoboam cu a nawlngaihnak ruangah thluachuah a hmu maw? Rehoboam cu Judah le Benjamin miphun i siangpahrang a si rih i khua thar sak awkah bia a khiah. Khuapi cheukhat zong kha “khua fek ngaingai ah a ser hna.” (2 Chan. 11:5-12) A biapi deuhmi cu caan caankhat chung Jehovah nawlbia kha a zulh. Phunhra pennak i mi hna nih siasal an hun biak caah mi tampi cu Rehoboam le a hmaanmi biaknak bawmh awkah Jerusalem ah an kal. (2 Chan. 11:16, 17) Rehoboam nih Jehovah nawl a ngaih caah a pennak cu a hung ṭhawng thluahmah.\nRehoboam Sualnak Le Ngaihchihnak\nRehoboam nih a pennak cu a hun ṭhawn tikah thil pakhat a tuah. Jehovah nawlbia kha a zul ti lo i a hmaan lomi pathian hna a hun biak. Zeicah? Ammon miphun a simi a nu cu a cungah huham a ngeih caah a si maw? (1 Si. 14:21) Mah cu kan hngal lo nain a mi hna nih a ṭha lomi a tuahsernak kha an i cawn. Cucaah Jehovah nih Judah pennak chung i khua tampi kha lak awkah Izipt Siangpahrang Shishak kha a awnh. Rehoboam nih mah khua hna kha fek taktak in a tuah ko buin cutin a rak cang.—1 Si. 14:22-24; 2 Chan. 12:1-4.\nShishak le a ralkap nih Rehoboam a uknak hmun, Jerusalem khua tiang ra in an hun doh tikah thil sining cu a chia chin. Mah tikah profet Shemaiah nih Rehoboam le a bawi pawl kha Pathian sinin a rami mah bia hi a chimh hna: “Nan ka kaltak caah kei zong nih Shishak kut chungah kaan kaltak ve hna lai.” Rehoboam nih mah chimhhrinhnak kha zeitindah a lehrulh? A ṭha tukmi lam in a rak lehrulh. Baibal nih hitin a ti: “Israel bawi hna le siangpahrang nih cun an lung an ṭhumh i, ‘BAWIPA cu a ding,’ tiah an ti.” Cucaah Jehovah nih Rehoboam cu a khamh i Jerusalem khua cu hrawh a si lo.—2 Chan. 12:5-7, 12.\nMah hnuah Rehoboam nih Judah pennak kha a uk rih. A thih hlanah a fapale kha laksawng tampi a pek hna. Amah hnuah siangpahrang a ṭuan dingmi, Abijah kha a unau pawl nih an ralchanh nakhnga lo ṭha tein a timhtuah. (2 Chan. 11:21-23) Cutin a tuahnak thawngin Rehoboam cu a no lio nakin fim deuh ngaiin rian a ṭuan.\nRehoboam cu Miṭha maw a Siasiloah Miṭhalo dah?\nRehoboam nih thilṭha cheukhat a tuah ko nain Baibal nih “ṭhatlonak kha a tuah” tiah a ti. Zeicah? “BAWIPA kawl kha a lung in aa sehchih lo.” Cucaah Rehoboam nih Jehovah lung a tong lo.—2 Chan. 12:14.\nRehoboam cu David bantukin Jehovah he a ṭhami pehtlaihnak a ngei lo\nRehoboam kong in zeidah kan cawn khawh? A caan ah Pathian nawl a ngai i Jehovah miphun caah thilṭha cheukhat a tuah. Asinain Jehovah he a ṭhami pehtlaihnak a ngei lo i a lungton awkah aa zuam lo. Cucaah a hmaanmi thil tuah kha a ngol i a hmaan lomi pathian hna kha a biak. Hitin na ruah men lai: ‘Rehoboam nih Jehovah chimhhrinhnak a cohlanmi cu a sualnak kha aa ngaihchih taktak ca le Pathian lungton a duh caah a si maw? Asiloah mi nih an fial ca men ah a ngaihmi maw a si?’ (2 Chan. 11:3, 4; 12:6) A nunnak a donghlei ah thil ṭhalo a rak tuah ṭhan. Anih cu a pu Siangpahrang David he cun an i dang tuk. David zong palhnak a rak tuah ve ti cu a hmaan ko. Asinain a tuahmi sualnak nganpi ruangah lungtak in a rak i ngaichih. Jehovah kha a dawt i a nunchung dihlak a rak biak.—1 Si. 14:8; Salm 51:1, 17; 63:1.\nMah Baibal tuanbia in tampi kan cawn khawh. Mi nih an innchungkhar an zohkhenh i midang ca thilṭha an tuah tikah thangṭhat awk an tlak. Asinain Jehovah mithmai ṭha hmuh awkah a duhmi lam in kan biak a hau i amah he a fekmi pehtlaihnak kan ngeih a hau.\nMah hmuitinh phanh awkah Jehovah kan dawtnak kha fehter a hau. Mei a alh zungzal nakhnga thing tih chap a herh bantukin Pathian kan dawt zungzal nakhnga Baibal hmaan tein hlathlai, thukpi in ruah le teima tein thla kan cam zungzal a hau. (Salm 1:2; Rom 12:12) Mah dawtnak nih kan tuahmi kip ah Jehovah lungton awkah a kan forh lai. Palhnak kan tuah tikah i ngaihchih taktak in Jehovah sinah ngaihthiam hal awk zongah a kan forh lai. Mah tikah Rehoboam bantuk kan si lai lo i a hmaanmi biaknak ah fek tein kan um kho zungzal lai.—Judas 20, 21.\n^ cat. 9 Solomon cu zumhawktlak tein a um lo caah Pathian nih pennak pahnih in aa ṭhen lai ti kha a rak chimchung cang.—1 Si. 11:31.


Thawngpang Archives - Page 300 of 300 - Ramleng Chinmi\nChile Tupi A kang. Minung paruk An Thi Cang\nJanuary 26, 2017 Van Ram Thang 0\nChile Tupi a kanghnak ah palik officer pahnih le meithat tu minung pali an thi tiah official in an chim. Palik officer pahnih hna ruak cu Maule tiva ah hmuh an si i a dang meithat [Relchap]\nMexico: Ramri Vampang Saknak Ding Ah Fangkhat Zong Kan Pe Lai Lo\nPresideng Trump Nih US le Mexico ramri ah vampang ka chon lai i vampang chonnak dingah Mexico nih phaisa an thawh ve lai a ti mi cu Mexico president Enrique Pena Nieto nih ramri vampang chonnak [Relchap]\nSiangpahrang Fapa telh In Kuwait Nih Thongtla Pa Sarih An Thah Hna\nJanuary 25, 2017 Van Ram Thang 0\nSiangpahrang Fapa telh in Kuwait nih thongtla pa sarih cu 2013 thok in 2017 tiang ah a voikatnak thongtla an thah hna a si. Hritlai nak in hi thongtla pa sarih hna cu thah an [Relchap]\nSomali Hotel Ah Meithal Kahnak A Chuak\nSomali khuapi pakhat asi mi Mogadishu ah meithal kahnak a chuak. Mawtaw chung in Bomh voihnih a puak i meithal a tlaih mi minung hna nih mipi meithal in an kah hna. Hi Bomh a [Relchap]\nZambia Police Hna Caah Ramdang Mi Thit le Vat An Khap\nJanuary 25, 2017 Dar Din 0\nZambia Police hna cu nupi le pasal caah ramdang mi nan thi/va hna lai lo tiah an khap hna. Police inspector general Kakoma Kanganja nih hi nawlpekmi hi social media zongah thlah in, nupi pasal [Relchap]\nSyria Ngakchianute Nih Donald Trump Sinah Ca A Kuat\nSyria ram Allepo ah a chuakmi Bana Alabed, kum 7 ngakchianute nih thla hmasa lawk khan US President Donald Trump sinah lungzur ngaimi cakuat a tialmi cu 20 Juanuary 2017 ah khan a kuat. Alabed [Relchap]\nIsreal Nih WestBank Ah Inn 2500 Sak Ding In A Feh Ter\nJanuary 24, 2017 Van Ram Thang 0\nIsreal nih west bank ah Jew mi hna umnak dingah inn 2500 ka sak lai tiah thawng a thanh. Hi ti west bank ah inn sak ai timh hi Trump president ah a kai hnu [Relchap]\nIraq Hngakchia Sianginn An Kai Kho Tthan Ve Cang. An Caah lomhnak Ni ceu A Tlang\nIraq Cozah ralkap nih Mosul nichuah leikap an lak hnu in Siahngakchia tampi cu sianginn kai hram an thok tthan cang. Jihadist ralhrang hna kut tangah kum hnih chung an um hnu sianginn lam panh [Relchap]\nIndia Ram ah Ke 4 le Chiatha 2 A Ngeimi Ngakchiapa An Hrin\nJanuary 23, 2017 Dar Din 0\nKe 4 le chiatha (zuzu) 2 a ngeimipa cu India ram sii-inn pakhat ah nizan (22 Jan. 2017) ah khan an hrin tiah Metro News nih an langhter. Hi ngakchiapa hi India caan in zinglei [Relchap]\nDonald Trump Lawmluhnak Ah Ahote Dah Hlasa Lai?\nJanuary 20, 2017 Dar Din 0\nUS president Obama lawmluh a si lio ah khan cun hlasakthiam minthang tampi an rak i tel hna nain Donald Trump lawmluhnak ah hin cun ai phundang deuh ngai. Trump hi hlasakthiam minthang hna nih [Relchap]


Leitak Le Hmawngtlang Cu Adaw Zungzal Ding Kan Si I , Athen Thiam Ding Kan Si Lo. – Chuncha News\nLeitak Le Hmawngtlang Cu Adaw Zungzal Ding Kan Si I , Athen Thiam Ding Kan Si Lo.\nRam pakhat chungah a zeizong tein a hrawm peng mi kan si caah, LT le HT idaw peng uh sih ti hi kan nulepa kan ule nih ngakchia bukheih in an kan kheih peng. HT cungah maw biatha lo le kan khua hnih thluachuah lam a phit tu ding biachia maw chim sual lai uh cih tiah ral ven in an kan ven peng caah nihin tiang kan lungfah le thinhun tluk in cawlcanghnak a kan neihter duh lo, an fale le mino nih an bia kan ngai, HT he a si thai le then thai ding kan si lo zia an kan chimh peng caah.\nCun Kan mah leitak nih rem le daih kan duh tuk caah Modern Project kan thawkka in naite taktak (ni thla ka fiang deuh lo) tiang kan nulepa khua nupa min siseh, ramleng um kan unau min in siseh Pathian riantuan tu kan pastor te dihlak in siseh avoi in voi tamtuk nan sinah rat in remdaih bia chim ceih tinak kan tuah peng, cozah nih dang khat an kan tuah rih. Nan cohlang bal lo.\nKan ngeihchiatngaimi cu HT upa le bochan mi upa Pastorte le khua nupa chung in a thatnak lei le remhnak le daihnak lei in an ttanpi tu hna le an hruaitu hna nan um lo mi hi kan lungtha lo chin mi cu a si. Pathian a ttihmi le thluachuah ham a thei/thiammi upa kan herh ngai ko HT chung in.Ka lawm.\nCredit: Salai Lian Thang\nKan Cattial Le Kan Lungput Zoh Tikah Arpi Kan Ttah Ter I Sahngar Kan Nihter Tawn.


Facility Quarantine A Ummi Pawl Nih Zulh Ding le Hrial Ding - The Chin Celebrities\nOctober 14, 2020 2 min read hleicung@gmail.com\nBy- Sui Len Tial: FQ ummi cu hmun dangdang in a rami kan si cio hna tikah pakhat le khat kan sining aa dan bangin kan duhning, hmuhning le ruahning zong aa dang dih. Cutikah kan biachim holh rel zongah kan i ralrin cio a herh. FQ a lutmi nih khoi ka hmun i FQ kan luh hmanh ah kanmah inn um bantukin um a ngahlo nak tete a um bangin mah le inn um in um kan herh caan tete zong cu a um ve.\nMah inn um in um a ngahlonak cu zan ih tikah mi ih hnu phone aw dinter loin awnh ter hman tbt le aw thangin duhduh in holh tbt ahkhan mah inn um bang cun kan um awk a si lo. Zeicahtiah a it cangmi caah hnahnawk ngaingai khi a si. Mah inn um in um a herhnak cu inn phiah tbt le zunput tawl tbt le inn pawng thianh tbt ahkhan cun mah inn um in kan um ah a tha.\nZeicahtiah chikkhat kan umnak hmun sihmanhsehlaw kan umnak a thianhlim ahcun kanmah caah ngandamnak zong a si i um zong a nuam. Mah bantuk thil hmete kan tuahnak in midang lung kan lawmhter hna ahcun kanmah ca zongah thluachuah a um.\nUSDP Party Nu Nih Lamzawh In Thimfung Lemsawinak Ah NLD Nih Tei Nak Hmuh Seh Tiah A Au + Video\nSaisihchuak Tipi Hlei $ 2.5 Million In Donh Asi Cang Lai.


Sangku Fa Hniang Na Ka Kal Tak Ni Khan Kuai Ka Sizung Ah Ka Um Peng Ko Hi Ka Nu Kan Dawt Tuk Na Ka Ti Ne Lo Maw. – Chuncha News\nSangku Fa Hniang Na Ka Kal Tak Ni Khan Kuai Ka Sizung Ah Ka Um Peng Ko Hi Ka Nu Kan Dawt Tuk Na Ka Ti Ne Lo Maw.\nLai Rapper hlasak thiam tlangval Sang Cung Nung nih mual a kan liam tak cu kan ngaih a chia cio. A ho hmanh nih kan i zum kho cio lo. Hringtu a nu ca ko ah zei tluk in tuar a fak lai tiah a ho poah nih kan thinlung in kan ruah cio. Maw thihnak hi tlaih awk tha sehlaw cu mu, Sangku aw na liam tuan tuk rih ee, kan liam tak rih hlah law tiah tlaih awk a tha hnga mu. A cu tluk a va poi dah!!\nMinung kan nunnak hi zei ta hmanh a rak si lo zia kan nau pa nih a langter mu. Kan duh cutmah mi le kan I zohthla saling mi le hmailei ruahchannak tampi he saduh kan thah mi cu zei hmanh lo ah chihkhat te ah kan lo ral ai mu. A zei cu dah kan nung chan ne ti awk in mu, Hrintu a nu le a unau hna nan tuar fah lai ning kan I ruah piak kho hna lo, zei zong ti kho tu kan Pathian dah nih an hnem ti lo cu minung in I hnemhnak I tuah piak khawh asi lo caah Bawipa nih in tuar khawhnak le hna ngamnak tu in pe ko hna seh mu.\nHringtu a nu caah thla fakpi in cam piak ko hna uhsih, Sangku nih a kaltak nak in a tu tiang hi dam lo in siizung ah a umnak kong a nu nih atial mi kan hmuh tik ah kan lung tha cio lo ee. Mh hi a nu nih a tial mi cu asi….Sangku fa hniang na ka kal tak ni khan kuai ka sizung ah ka um peng ko hi ka nu kan dawt tuk na ka ti ne lo maw. Ref: Rem Nawn\nThinlung Adai Deuh NGai, Hakha COVID-19 Mizaw He Aa Naihniam Minung (56) Result “Negative” An Si Dih


Biahrai Tha, Zyphe rei HEBRU 6\n1 Macawtaco, Khri kong cawngpahnah ahrang pui a ce leimei khah tai he peh. Ma navy co a hmelang ting he peh seh la, changchy tah puitlingnah lang pange he peh. Thihnah lang a chuipaw tuasenah taitei angepachihnah kong le Khazing zingnah kong le 2 baptisma cangnah kong le kih pahnianah kong le mehthi thokawnah kong le chaizaw biacenah kong sahlo vytei heh a cawngpah chi leimei khawh lytah, 3 changchy he peh, Khazing a naw a tlah caco, ma sahlo cawh ka tua thlang a.\n4 Taico uikheh lungvangnah aa ting ciapaw, a vaicung lahsong khah a pateh ciapaw, Thlawpaw Pathai a cy ciapaw, 5 Khazing bia a chahnah le a va chuh lepaw cai a hmingtuakhynah a pateh ciapaw, 6 ma vytei a posaipaw sahlo caw taco, a ngepachihsah khy cang khaw bei he. Khazing Sawcapaw khah a khaipai caneipaw le ningzawnah mua a phy sahpaw aa cangnah cawtah.\n7 Khuatui a caipaw alui, raihretu sahlo aa caw tei e le ba a chuasah teipaw alui cawh Khazing tah bonghnang a songpaw a cang. 8 Canghrasala, ma cholui taco ahling le araang long khah a cysah caco, zehmai sangtlenah hnui be, chiarei pah cang a he ka, a changnah leco me tah ro a cang he a.\n9 Ka dopaw vesaw sahlo, ma hrahei bia kaa rei naná teitah naaning naa kong leco achaw vypaw hming a ung tahpaw kaa hni. Ma hming cawh pachahnah khatah a seihruipaw a cang. 10 Khazing cawh mehdingly cang be. A cawtah zetlua tamaw rai naa hre tahpaw le ahringpaw khrisaw huivesaw sahlo za mingkai he ceh katei, ato zong naa mingkai leimeinah pawhe tah Ama naa donah naa palangpaw khah monghly a beh. 11 Naa hnabeisuinah a tling nápawtah chahnai naa ngepaw khah a changnah tai palang my lo, tatah kaa ca dukhui he. 12 Mehthawthi naa cangpaw khah du bei peh, canghrasala zingnah le lungsynah thongtah Khazing tah bia a kangpaw he a cypaw sahlo khah a mingpai la tahpaw kaa du.\nKhazing biakang a cy zia\n13 Khazing tah Abraham bia a za kang ning tahei, Ama navy tah alai vypaw aa ung lynah rawng tah Ama le Ama teitah chia a sah ka, ma hrahei a tah, 14 “Nama cawh bonghnang ka ca song ceingei a, teiching sawpa a hlupui tah ka ca pae a,”✡ Atho 22:17 tatah a tah. 15 Mataico Abraham tah lungsy teitah heh ka, Khazing tei bia a kangpaw khah a cy.\n16 Mehnung tah chiasahnah aa tua tihtah aaning navy tah alai vypaw ming khei tua he ka, ma chiasahnah taco pakheh le pakheh a eichonah bia a chawpah tei he. 17 Ma hraco Khazing tah a biakang khah patlui hrahring be tahpaw khah a biakangnah ry a cypaw sahlo tah a sepaw tah hnih he seh tah a dunah cawtah a biakang cawh chiasah ná tah a pacysah. 18 Ma hming sanghning biakangnah le chiasahnah heh thlai khy a cang lypaw hming cang he ka, ma kong lehei Khazing tah hingbia rei khy be. Macawtaco, Ama khatei a bing teitah ung pawtah kaa hmekaw letah a ma chiapahpaw hnabeisuinah khah tle pawtah thaw tah a ma pasy. 19 Ma hnabeisuinah heh kaa hringnah cawtah a thaw a tlungpaw le a cy ngeteipaw thawca-e hratah a cang. Pai pazypaw a hninglang letei hming pathai caipaw tai khah a nae. 20 Ma leco, kaaning kaa vypaw tah Zisu khah kaaning hlai tah a za nae thah ka, Melkhizedek tlangbui a cangnah hrakhei chaizaw tlangbui alaicaipaw a cang.\n✡6:14 Atho 22:17


Thantlang Cu Chin Ram Ah Khua Dawh Cem Ah Cang Than Ding Ah Mitthli Ca A Kuat – Lai Lungrawn Post\nThantlang Cu Chin Ram Ah Khua Dawh Cem Ah Cang Than Ding Ah Mitthli Ca A Kuat\nJanuary 9, 2022 January 9, 2022 admin Theihtlei\nKa nan temhnak le ka nan vahvaihnak ka ruah ah hin An fangkha le hnitkha bantuk an si ko.Cucu run ka hngalhpiak, maw run ka hngalhpiak ko law, run ka hlawm ko sawh. Hi vialte hi ka lung chungah kaa chiah hna i Cucaah ka ngan filfial ko lai Bawipa dawtnak a fekmi cu, a dong hrimhrim lai lo, A zaangfahnak zong a cat lai lo Zing fate in an thar lengmang, Zumhtlak a sinak cu a lianngan hringhran.Ka ngeihmi dihlak cu Bawipa hi a si ko, ka ti Cucaah amah cu lungsau in ka ngan ko lai Bawipa cu a mah aa bochan mi hna vialte cungah a țha.\nCucaah a kan khamhnak ding cu lungsau in kan hngah awk a si.Cu lungsau cu kan no lio i kan hngalh ah a ṭha bik Zeicahtiah Bawipa nih cun a mi hna cu zungzal in a hlaw hna lai lo. ” Fak piin dan a tat hna lai nain A dawtnak a tam rup in an cungah zaangfahnak a ngei țhan lai A minung cu a hrem hna le dan a tat hna hi, A duh taktak ruangah a tuahmi a si lo.(Jeremiah Țahnak Hla 3: 19-33).\nThantlang khua inn a khangtu vialte cungah le a di riamtu hna Vialte cungah Israel YAHWEH Pathian nih mithmaițha pe hna hlah seh An cungah Ni tlang fawn hlah seh! Ruah zong sur hlah seh Hi khuachia rual hi lo dih cang ko hna seh Amen.\nThantlang khua cu Khualianngan ah cang țhan sehlaw a chung i khua a sa mi vialte cungah Vawlei le Van thluachuah phuntling um țhan ko seh. Thantlang Khua Inn kang mi vialte le sungh zatlaknak a tawng mi vialte hna nan cungah Yahweh Elohim nih a dawtnak le a thluachuahnak phuntling cu in pe țhan ko hna seh.A tu i a țap a hraam mi Vialte cu lunglawm mi nan va si dah! Pathian nih an hnemh hna lai (Matt. 5:4).\nPathian nih Thantlangmyo cu kilveng țhan sehlaw thluachuah phuntling pe hram ko seh.Jerusalem a kangh lio le ramkip i a miphun sal i an hruai hna lioah a Țah zun tu cu Profet Jeremiah a rak si bantuk in kei zong kan Khualipi Sui Thantlang a kangh le ka miphun hawi nih ramkip i an vahvaihnak cu ka Țap zun tawn ve e! Ka lung a fak tuk Ka mitthli a luang ve Maw sertu kan Pathian na miphun Laimi hi rak kan philh sawh hlah mu! Kan Khualipi cu kan sersiam piak țhan ko sawh Rak kan bawm ko cang law.Rak kan dirkamh cang ko lawTeinak rak kan pe cang ko law tiin thlaza ka cam. Credit:Rabbi Ephraim Lian Rum\nDr.SaSa Nih Chin Mi Dihlak Sin Ah Zaangfah Nawl Nak A Van Tuah Minutes 2 Cio Tel In\nA Nupi Khua Dang Ah A Um Karlak Ah An Pa Nih An Sin Um He An Tuah Mi Thil Cu A Poi Ko


Donal Trump :Obama Nih A Hnulei In A Tuahmi Lawngte An Si Caah Amah Nih Tuanvo Laak A Herh! – Chuncha News\n2015 lio US President thimnak ah Russia cozah nih US thimnak ah an i sawhkalh timi kongah hlathlainak an tuahmi vialte le Lt.General Michael Flynn a sualnak an kawl hranhram i, a duh na loin, “sual an phawtter” mi vialte hi Obama nih a hnulei in a tuahmi lawngte an si caah amah nih tuanvo laak a herh” tiah tuchun ah President Trump nih a chim. Michael Fylnn sual kawlnak file vialte zong an thup duh lo ti a si.\nDonald Trump nih Twitter a tialmi cu, “OBAMAGATE MAKES WATERGATE LOOK LIKE SMALL POTATOES!” tiah a tial. A chim duhmi Nixson sualnak cu Obama sualnak sin cun chim thlak hmanh a si lo” ti khi a si. President hlun Nixon nih President a tuan lio, 1973 ah democratic party headquarter ah FBI pawl hmang i document pawl a firter hna caah impeachment tuah an timh i President sinak in a rak chuak. Mah cu Watergate” tiah min an rak pek.


1988 in kum 20 renglo hnu 2013 ah Rangoon ka phan tthan. – Hakha Cherry\nKa hawi ttha Pa Hre ( Salai Mang Hre Lian) kha nang rak ka bawm tuah ca tiah bawmh ka hal. Pa Hre hi a connection a ttha. Pa Hre nih cun nungak nute pakhat a vun chuahpi I mah nute nih cun Min Ko Naing he tonnak cu a tawlrel lai a ti.\nKan va leng I Min Ko Naing lawng silo in Ko Ko Kyi zong a rak um. Kha lio kha Thein Sein Cozah kai ka. Gen. Aung Min te pawl an lar saling cu si kaw an nih Min Ko Naing te kha daite in an um ko rua.\nZei major dah na lak ti a ka hal I Zoology major ka rak lak e ka ti. Ziah kei zong Zoo major pei ka si ve cu zei year dah na si, khoika class dah ti pawl kanhei i chim.\nZiah zeitin dah si, kan siangin zong ai khat, kan major zong ai khat, kan base (catang) zong ai khat, tiah kan biaruah a thaw ngai.Kan vai itong ti lemlo.\nA karlak ah kan I chawn, kan ipehtlai lem ti lo.Nai Min Aung Hlaing ralhrang nih uknak hramhram in lak an timh ah ram pumpi in mah le ti khawh tawk in vun cawlcangh asi. Hi bantuk cawlcangh lio ah Online zoom meeting in kan I hmu, bia kan iruah kho tthan.\nThil pipa a biapi mi can ah a herh ah cun a herh ning in a si khawh chung zei rumra le ual al tuah lo in a dir pengmi, a chan tthatbik can thongchung ah ahmang na in a thinlung lungvar bantuk in a fim mi Min Ko Naing hi ka upat ngaingai. National Unity Government kha amah nih introduce a vun tuah tik ah kai lungsi ngaingai.Credit-Salai Bawi Lian Mang


Ralhrang phu nih Kayinni cu hmunthum in a doh – Buanchukcho\nRalhrang phu nih Kayinni cu hmunthum in a doh\nRalhrang phu nih Kayinni cu hmunthum in a doh ralhrang phu nih nihin August 14,zinglei ah Kayinni ram cu hmunthum in a tuk leng ah Phekhung peng chung um ralhrang phu hna nih hriamngan in an kah hna caah KNDF,PDF,KNA phu komh hna he kahdohnak a chuak.\nNihin zinglei suimilam 7:00 hrawng ah 336 phu in phu khat, Satdaw yatdawmu hmun in phu khat, Pinlawng peng Tawngmetin khua lei in phukhat ,hmunli in phuli nih an tuk tiah Kayinni mi vengtu phu KNDF nih an langhter.\nKayinni ram kahdohnak ah PNO cu ralhrang phu lei tang in dohnak ah an i tel tiah theih a si nain Rise news lei nih cukong he pehtlai in PNO sin fehter nak a um rih lo.\nNizan zaanlei zongah Kayinni ram Demawhsu nichuahlei Thipoekalu peng hrawng ah ralhrang phu hna nih an minung thazaang chap in kahdohnak a chuah caah Thipoekalu peng chung ah mipi thong renglo ralzaam dirhmun in an um tiah Demawhsu GenerationZ nih an langhter.\nNihin August 14 zinglei tiangah cu ka khua in mipi hna cu a humhimnak hmun ah an zaam, kahdohnak fak chin in a chuak kho mi a si caah a hlankanh in an zaam chung nak a si tiah an langhter.\nThla 6 Chungah Kawlram Ngandamnak Riantuan Voi 250 Leng Tuk An tong\nWHO Nih COVID Mizaw Hmasa Hna Data Tling Tein Thanh Dingin Tuluk A Nawl